open-index/open-wikipedia-markdown huggingface dataset:
生物回輸

**生物回輸**（；）係一類過程，畀一個人得到有關自己身體嘅變化嘅數據，從而學識控制自己身體嘅某啲活動。

生物回輸係一種治療同訓練技術，通過測量身體生理指標，幫人學習調節控制自身生理狀態。佢基於一個基本嘅原理，就係人可以通過意識同反饋來改變自已嘅生理過程。

生物回輸用儀器監測同測量身體嘅生理指標，譬如心率、呼吸、肌肉活動、皮膚電導度同腦電噉。爾啲數據被轉換成可讀嘅形式，通常係聲音、圖像又或者視覺反饋。透過爾種即時嘅反饋，一個人可以了解到自己身體嘅生理狀態，同學習點樣通過意念同行為來調節爾啲狀態。

通過生物回輸，人可以學識調節控制一啲通常被認為係自動（冇得用意識控制）嘅生理過程，譬如心率、肌肉張力同皮膚反應。爾種技術被廣泛應用喺壓力管理、焦慮同情緒調節、疼痛管理、運動訓練同身體認知嘅領域。

值得注意嘅係，生物回輸唔能夠取代醫療，淨係可以做一種輔助治療技術。使用生物回輸係一種治療同訓練技術，通過測量同反饋身體生理指標，帮人學習調節名控制自身生理狀態。佢基於一個基本原理，即係人可以通過意識同反饋來改變自身嘅生理過程。

## 應用
下面係一啲生物回輸應用嘅例子。
#心率變異性（）：通過監測心率變異性，可以了解到一個人嘅壓力水平同身體嘅放鬆狀態。透過訓練，人可以學識調節呼吸同心理狀態，去改善壓力管理同情緒調節能力。
#肌肉電活動（）：監測肌肉嘅電活動水平，幫助一個人學習放鬆同調節肌肉張力，可以應用喺壓力緩解、疼痛管理同運動訓練爾方面。
#皮膚電導度（）：通過監測皮膚嘅電導度變化，可以了解到身體對壓力、焦慮同情緒嘅反應，對焦慮管理同情緒調節好有幫助。
#腦電圖（）：通過監測腦部嘅電活動，可以了解到腦波頻率同模式，有助壓力管理、專注力訓練同睡眠改善。

上面祇係生物回輸應用嘅一部分，唔同生理指標可以用喺唔同嘅領域。生物回輸技術嘅目的係俾人更好咁了解同調節自身嘅生理狀態，從而提升身心健康同自我調節能力。

## 睇多啲
生物回輸係一個廣泛研究同應用嘅領域，有好多書籍涵蓋相關嘅主題。以下係一啲關於生物回輸嘅書籍：
* 《Biofeedback: A Practitioner's Guide》，作者係 Mark S. Schwartz 同 Frank Andrasik。爾本書係一本被廣泛引用嘅生物回輸專業指南，佢提供咗從理論到實踐嘅全面介紹。
* 《Biofeedback Mastery: An Experiential Teaching and Self-Training Manual》，作者係Erik Peper、Catherine Holt 同 Richard Harvey。爾本書介紹生物回輸嘅概念同實踐，提供一個互動學習同自我訓練手冊。
* 《Introduction to Quantitative EEG and Neurofeedback: Advanced Theory and Applications》，作者係James R. Evans 同 Andrew Abarbanel。本書介紹定量腦電圖（）同神經反饋（）嘅理論同應用，特別關注腦波訓練技術。

上面祇係其中一啲關於生物回輸嘅書，重有好多其他書可以參考。

## 睇埋
*神經回輸
*健康行為
*學習
*Feedback

## 攷
甑

**甑**（讀鎮）係煮飯架生，亦可以用來蒸嘢食，有啲似蒸籠。煮飯用，又叫**飯甑**。遠古初時用土做，後亦有青銅做，後尾亦有用竹木造，然而從瓦部，即多數係陶器。

甑嘅構造，主要分兩部，下底裝水，中間有隔叫箅，上面就做容器。容器上加竹蓋，啲水汽就變返倒汗水。

古時甑煮飯，釜就煮其他嘢，故此，釜甑就成日合稱。又或甑底開細窿，下面釜就裝水，疊埋來煮飯。

河姆渡遺跡已有出土、亦確定新石器時代有用。龍山文化左右，出土物見，甑同鬲合一，成陶器甗。

## 字
甑，原字為曾。曾係甑嘅象形。曾字，甲骨文為田字上加兩綫做壺形，意謂上面為容器，下面田指箅做隔。日字原本係口字，金文加上去。

甑，籀文寫做**𩱭**。

論衡下量知有寫「穀之始熟曰粟，舂之於臼，簸其粃糠，蒸之於甑，爨之以火，成熟為飯，乃甘可食。」由穀煮成飯，當中經過甑蒸。

漢許慎寫說文，「甗也。从瓦，曾聲。」實情甗係有腳嘅甑，鬲為下半部。

## 地名

香港有個洲叫飯甑洲。

類:煮食架生
曾

**曾**，唐字，原意為甑，可以指：

* 甑，煮飯之器。
* 曾氏，姓氏之一。
* 曾國，國之一。
* 曾經，過去一段時間。
* 多重咁意思
** 曾孫，孫嘅仔女。
䉪

**䉪**（讀類），竹器之一，籃一類。䉪底濶頸窄，口少少闊，無耳，無柄，用帶綁喺腰，為採摘盛器，頸窄無咁倒瀉。採茶會用到。

## 文
樹杞林志下有文徵，錄有採茶竹枝詞，當中一段採茶竹枝詞，「帶繫腰間一䉪斜，摘來一手亂如麻。聲聞瑟瑟如蠶食，卻比蠶聲較緊些。」
大埔滘公園

**大埔滘公園**，香港一公園，喺大埔南面，大埔滘同松仔園之間山坡上，英文叫**Tai Po Kau Park**。北高南低，頂經大埔公路，底係大埔滘新圍。過公路有大埔滘自然護理區，沿公路西行，有松仔園停車場出入口，有大埔滘花園。公園內有兒童遊樂場、羅馬式花園雕塑小型噴水池、停車場、休憩亭、洗手間等，並設寵物共享公園、狗糞收集箱。全日開放。歸康樂及文化事務署管。園內禁煙。

## 史
大埔滘公園，一九九五年重修，得英皇御准香港賽馬會基金財力幫助，減輕當年區域市政局支出。

## 攷
大埔滘花園

**大埔滘花園**，香港一花園，喺大埔，大埔滘松仔園前面，大埔公路邊，出入大埔滘自然護理區路口。而大埔滘公園，就過馬路沿大埔公路東行無幾遠。花園有涼亭，有紀念碑，有停車場，只有臨時公廁。花園全日可以出入。

大埔滘花園，英文叫**Tai Po Kau Garden**。

花園內有紀念碑，上有怒水橋洪流肇禍記，記有怒水橋一單二十人畀水沖走嘅意外。怒水橋因大埔公路改建，已不復在。怒水坑變咗喺園底過。
1月0號

**1月0號**係星曆表用到嘅日子，代表1月1號之前嘅一日，亦即係舊年12月31號，咁寫法就唔使提返舊年年份。

## 睇埋
*3月0號
3月0號

**3月0號**係代表3月1號之前嘅一日，亦即係平年嘅2月28號或者閏年嘅2月29號，咁寫法就可以避開當年係咪閏年嘅問題，專指2月最尾一日。

## 睇埋
*1月0號
2月31號

**2月31號**係正常公曆

存在嘅日子，皆因2月正常只會有28日或者閏年29日。所以「2月31號」經常畀人用做擺明虛構嘅日子，方便畀人一望就知唔係真嘅。
一進制

**一進制**係最原始嘅進位制，每逢加1都要進一次位，譬如1就劃一筆，2就劃兩筆。日常生活入面，為方便睇，一進制嘅記數符號通常用5個做一組，完整嘅一組代表5，做變相嘅五進制。
粉嶺遊樂場

**粉嶺遊樂場**（**Fanling Recreation Ground**），香港一公園，亦係遊樂場，喺新界粉嶺，新運路五十五號，於一九七二年十二月十五號啟用，二〇〇〇年，歸康樂及文化事務署管。個場喺九廣鐵路側邊，南邊近粉嶺火車站同小巴站。開朝六點半晚十一。

年年冬以花鳥蟲魚展覧會出名。

## 設施
* 一百米跑道兩條，只用訓練
* 一個一百零六米，闊七十米真草足球場
* 滾軸溜冰場
* 籃球場兩個
* 排球場一個
* 花團錦簇瑰麗花園供民眾拍照；
* 盥洗室及附有浴室同更衣室。


File:Fanling Recreation Ground Basketball Court 2017.jpg|籃球場
File:Fanling Recreation Ground Volleyball Court 2017.jpg|排球場
File:Fanling Recreation Ground Skating Area 2017.jpg|滾軸溜冰場
File:Fanling Recreation Ground Pavilion 2017.jpg|涼亭


## 大型活動

*北區區議會年年搞「禁毒滅罪耀北區」綜合晚會，係區議會贊助其中一項滅罪活動。
*年年「北區花鳥蟲魚展覽」，由北區區議會贊助， 於聖誕節前後在粉嶺遊樂場舉行，每年吸引數以萬計市民參觀。
*年年「春節綵燈會」。
*2008年苗圃行動「行路上廣州」起步禮
* 2007年國際雷利計劃「山頭霸王 2007」登記地點

## 攷

## 出面網頁
* 康文署：粉嶺遊樂場
* 影視處：粉嶺遊樂場
* 2008年10月：粉嶺遊樂場的影像
粉嶺康樂公園

**粉嶺康樂公園**（**Fanling Hong Lok Park**），香港一公園，喺粉嶺黃崗山北麓，祥華邨側，新運路同馬會道交界，現時歸康樂及文化事務署。公園內有藏霞精舍。

## 建築
公園主題江南水鄉，種喬木叢林做圍牆，園中有大池塘，沿池有水榭及樓閣，布滿假山，栽種七彩花圃。園中有公廁、飲品售賣機同休憩處，畀遊人休息。

每日開朝六點半晚十一。


Chong Ha Ching Se.jpg|公園內藏霞精舍


## 出面網站
* 康樂及文化署的官方網站
* 2008年10月：粉嶺康樂公園的影像
五進制

**五進制**（、base-5、pental）係以5做底嘅進位制，只係用到0、1、2、3、4五個數字記數。呢種進位制有可能源自人一隻手有5隻手指，而家只有少數語言用呢種進位制。

喺呢個進位制入邊，平時嘅5會寫做10，平時嘅25會寫做100，平時嘅60寫做220，等等。

由於5係質數，分數嚟講只有啲分母係5嘅次方嘅會係有限小數，不過因為5喺兩個高合成數（4同6）中間，好多分數嘅循環節都好短。

今時今日，大部份用5做底嘅記數系統都係所謂嘅二五進制（biquinary），實則係十進制，不過用5作為一個sub-base。另一個sub-base記數系統係大家熟悉嘅六十進制，用10做sub-base。平時用嚟記時嘅時分秒系統就係用呢一隻記數法。

五進制入邊每一個位可以表達\log_2 5\approx 2.32位元嘅資訊。

## 同其他進制嘅比較

## 語言
有唔少嘅語言都仲用緊五進制，例如Gumatj、Nunggubuyu、Kuurn Kopan Noot、Luiseño同Saraveca等。Gumatj係真正嘅「5-25」語言，入邊 25 係比 5 大嘅「單位」，下邊係 Gumatj 嘅數字：

## 雙五進制
用2、5做sub-base嘅十進制系統又叫做雙五進制（biquinary），Wolof同Khmer都用呢隻系統。羅馬數字都算係用呢種系統，例如7寫做**VII**，即係5+1+1，70就係**LXX**，即係50+10+10。成個數字表係：

值得留意嘅係，呢個系統唔係進位制嚟。理論上一個數字可以用任何次序表達，例如73可以寫做LXXIII同IIIXXL都得，不過其實羅馬數字仲有一條「調轉次序代表減數」嘅規則，即係**IV**係4，**IX**係9咁樣，所以羅馬數字有一個既定嘅次序去寫出嚟。

好多算盤都用雙五進制嚟方便運算，例如中國算盤、日本算盤咁樣。記數符號（tally mark）、劃正字等等都可以算係用緊五進制/雙五進制。好多貨幣都係行緊雙五進制或者係部份雙五進制，例如港紙有5亳、5蚊、50蚊、500蚊呢啲幣值。

「二五進制編碼十進數」係一啲早期嘅電腦，例如Colossus、IBM 650呢啲用雙五進制嚟記十進制數字嘅方法。

## 四五進制
Nahuatl用一種以4、5做sub-base嘅二十進制。

## 計數機同程式語言
有少數嘅計數機可以用五進制嚟計數，例如聲寶嗰啲，包括EL-500W同EL-500X系列，入邊佢叫做*pental system*。另外開源計數機WP 34S都有用五進制。

Python嘅`int()`函數可以將任何進制嘅數轉返做十進制，例如五進制嘅101可以用`int('101',5)`轉返做十進制嘅26。

## 睇埋
*六進制

## 參考資料
嶺南之風

**嶺南之風**，香港公園之一，庭園之一，喺九龍荔枝角美孚，美孚新邨以南，實為荔枝角公園東南部分，喺公園第三期。二〇〇〇年十一月十一號開張，供市民遊覽。園地有一萬二千五百平方米。

園喺美孚新邨以南填地之上，為香港玫瑰園計劃填地。荔枝角個荔枝，嶺南名菓，因而起個傳統嶺南庭園。園分十景，有「有鳳來儀」、「群星邀月」、「橋廊畫舫」、「月起薰來」、「觀雲逐月」、「奕亭殘局」、「溪流影月」、「北門茵綠」、「健康去屣」，以及「泰然自若」。中有大池，屋宇環繞伸延，院落迴廊布局，呈嶺南風格，有陶塑、瓦、灰塑、石雕同木砌等，而假山石以英德太湖石為主。此外，園內多對聯，以明、清、民國至今粵人作品為主，如梁啟超、康有為、李文田、葉劍英、黎簡、劉華東、高劍父同陳璞等。

園開朝七晚十一，免費入場。

英文為**Lingnan Garden**。
## 軼事
香港無線電視古裝劇集好多在此取景拍攝，如《宮心計》。

## 參考資料

## 出面網頁
*荔枝角公園-專題
六進制

**六進制**係逢6進位嘅進位制，只係用到0、1、2、3、4、5六個數字記數。呢種進位制源自人一隻手有5隻手指可以組成6種手勢（收晒手指同攤開一到五隻手指），不過而家幾乎無人用呢種進位制。
## 睇埋
*五進制
黃大仙文化公園

**黃大仙文化公園**，香港一公園，喺九龍黃大仙，摩士公園一部份，夾喺東頭村道、大成街、大同街以及東泰里。原址為摩士二號公園苗圃，後尾黃大仙區民政事務總署撥款一千三百七十萬港圓，改建為庭園公園，於二〇〇八年十月啟用。

園南係東頭邨。

英文叫**Wong Tai Sin Culture Park**。

## 設施
*無極廣場，為鋪砌《易經》、八卦及太極符號
*詩牆，刻有書法詩篇
*百年古井，原為石鼓壟村水井

## 出面網頁
*黃大仙公園彰文化，《太陽報》，2007年9月9日
圓洲角公園

**圓洲角公園**，香港一公園，喺新界沙田圓洲角。公園一九九三年開張，康樂及文化事務署管。公園原址為沙田海中一洲，叫圓洲角。起沙田新市鎮時填海，沙田海收窄到城門河道，洲仔變成河東山仔。

英文叫**Yuen Chau Kok Park**。

公園分山上同山下，山下朝六點半晚十一。山上開朝七晚六。

## 設施
公園環繞圓洲角，佔地一公頃四二，分山上同山下。山下公園有卵石步行徑、遊樂場，以及流水。登山徑上山仔，山腰有觀景亭同野餐區，山頂有觀景地圖同日規，至高處有地政總署三角測量站，有條標高柱。


File:HK Yuen Chau Kok Park Enterance.jpg|圓洲角公園正門入口
File:HK Yuen Chau Kok Park Office.jpg|公園辦事處
File:HK Yuen Chau Kok Park1.jpg|山下公園
File:HK Yuen Chau Kok Park UplandTrail.jpg|登山小徑
File:Yuen Chau Kok Park, Pavilion (Hong Kong).jpg|山上涼亭

File:HK_YuenChauKokPark_Sundial.JPG|日規
File:HK_YuenChauKokPark_HillTop.JPG|山丘最高點
File:HK_YuenChauKokPark_TrigonometricalStation.JPG|三角測量站

## 出面網頁
周湯豪

（，）係臺灣男歌手、演員同DJ，出身演藝世家。2010年出咗佢嘅第一隻個人專輯，2012年第一次拍偶像劇《粉愛粉愛你》，2016年再出新專輯《REAL》。2019年，佢出咗第一隻迷你專輯《What A Life》。佢最出名嘅歌有「帥到分手」、「需要你的美」等等。

## 音樂作品
### 專輯

### EP

### 單曲

## 巡迴演唱會
### 帥到分手NICKTHEREAL Party Tour
#### 場次

## 參考
恐怖片

（horror film）係指嗰啲會透過啲影像或者故仔令觀眾覺得驚嘅電影（講恐怖故仔）。最早期嘅恐怖片係受到文學同戲劇嘅影響。

## 攷

## 拎
* IMDB: Top 50 Horror Films
* Upcoming Horror Movies
* horror.com: Films, News and Forums
* 亞洲恐怖片分析
ข

}}
|

 colspan="8" style="font-size: 64pt; text-align: center; height: 70pt; vertical-align: middle;"  }
}}
|-
! align="center" colspan="8" bgcolor="#ccccff"| **子音<br />（รูปพยัญชนะ）**
|-
| ก
| ข
| ฃ
| ค
| ฅ
| ฆ
| ง
| จ
|-
| ฉ
| ช
| ซ
| ฌ
| ญ
| ฎ
| ฏ
| ฐ
|-
| ฑ
| ฒ
| ณ
| ด
| ต
| ถ
| ท
| ธ
|-
| น
| บ
| ป
| ผ
| ฝ
| พ
| ฟ
| ภ
|-
| ม
| ย
| ร
| ล
| ว
| ศ
| ษ
| ส
|-
|
|
| ห
| ฬ
| อ
| ฮ
|
|
|-
! align="center" colspan="8" bgcolor="#ccccff"| **元音<br />（รูปสระ）**
|-
|ะ
|-ั
|า
|-ํ
|-ิ
|'
|"
|
|-
|-ุ
|-ู
|เ
|โ
|ใ
|ไ
|-็
|
|-
|อ
|ว
|ย
|ฤ
|ฤๅ
|ฦ
|ฦๅ
|
|-
! align="center" colspan="8" bgcolor="#ccccff"| **上方音符<br />（รูปวรรณยุกต์）**
|-
|
|
|-่
|-้
|-๊
|-๋
|
|
|-
! align="center" colspan="8" bgcolor="#ccccff"| **下方音符<br />（เครื่องหมายอื่น ๆ）**
|-
|
|
|-์
|-๎
|-ฺ
|
|
|
|-
! align="center" colspan="8" bgcolor="#ccccff"| **略寫符號<br />（เครื่องหมายวรรคตอน）**
|-
|
|
|ฯ
|colspan="2" |ฯลฯ
|ๆ
|
|
|-
|
|
|๏
|๚
|๛
|┼
|
|
|-
|}

**ข**係泰文字母嘅44個輔音入面嘅第2個。「ข」對於聲嚟講可以係初始輔音，對於聲嚟講可以係輔音拼寫。
民選港姐冠軍

**民選港姐冠軍**，簡稱**民選港姐**，係香港坊間同傳媒用到嘅稱呼，指喺參選香港小姐廣受觀眾歡迎但最後落選嘅佳麗。歷嚟有三位女藝人有呢個稱號，分別係2012年嘅朱千雪、2014年嘅吳海昕（前名吳凱欣）同埋2017年嘅伍樂怡。

## 緣由
### 朱千雪（2012年）
2012年度香港小姐競選，無綫電視原定只由評判選出最後三強，再由觀眾透過流動應用程式「一人一票」選出冠亞季名次。嗰屆大熱門朱千雪亦順利入咗最後三強。不過無綫電視話伺服器出現擠塞，所以臨時取消觀眾投票環節，改由評判決定名次，朱千雪最後只係得季軍。網民戥佢唔抵，認為如果有得投票，佢實攞冠軍，所以叫佢做「民選港姐冠軍」。

### 吳海昕（2014年）
2014年度香港小姐競選，賽制同之前相似，都係由評判選出最後三強，再由觀眾投票選出冠亞季名次。嗰屆大熱門吳海昕（嗰時叫吳凱欣）最終無喺最後三強名單出現，只係攞旅遊大使獎。賽果再度引起網上聲音批評，又將吳海昕封做「民選港姐冠軍」。

### 伍樂怡（2017年）
2017年度香港小姐競選，未有觀眾投票決定冠亞季名次安排，只係可以投「big big channel最受歡迎香港小姐」獎。嗰屆大熱門伍樂怡最終五強止步，入唔到最後三強。網上再一次出現批評賽果嘅聲音，同埋叫伍樂怡做「民選港姐冠軍」。

## 參考
尖沙咀東海濱平台花園

**尖沙咀東海濱平台花園**，又名**星光花園**，香港一公園，喺九龍尖沙嘴東，西為漆咸道南，北為麼地道，南為梳士巴利道。花園為「尖沙咀東部交通接駁系統」一部分。花園開全日，由旅遊事務署興建，康樂及文化事務署管理。花園於二零零七年八月開張。

英文叫**Tsim Sha Tsui East Waterfront Podium Garden**。星光花園則叫**Garden of Stars**。

## 史

花園原本叫**[[永安廣場公園]]**，英文，來自旁邊商業大廈永安廣場，二零零七年刊憲改成現名。

香港政府打算遷移尖沙咀碼頭（天星碼頭）巴士總站，逐趁着九鐵尖沙咀支線工程，園由地面升到上層，地面則成為巴士總站；同時改建重有中間道兒童遊樂場，一樣由地面升到上層，地面成為巴士總站，有行人天橋駁住，此外亦有天橋兼觀景台駁去尖沙咀海濱花園。

## 設施

花園建築風格用現代主義，置水池、小型劇場、小食亭同涼亭，有兩部𨋢，往返地面。

花園臨近尖東海濱，遊人可維多利亞港岸，遠港東面面，港中煙花匯演，亦多人來觀賞。

## 星光花園
二零一五年七月，康樂及文化事務署及新世界發展提出活化梳士巴利花園、香港星光大道及尖沙咀海濱花園計劃。

星光大道上四個銅像，以及部份明星手印，二零一五年十一月十五日，遷至「**星光花園**」。花園亦有幅連環繪圖，長六十三米長，叫「星光大電影」，展出十幾部香港電影嘅經典場面同角色。唯原有一百零七個明星手印，初時只有二十個手印能重新放置在經仿製的手印架上。其他手印在二零一六年第一季先展出。。

## 參考資料

## 出面網頁

* 星光花園
* 星光大道 - 香港旅遊發展局 | Discover Hong Kong
布力般-達溫

**布力般-達溫**（**Blackburn with Darwen**）係英國英倫西北部蘭開夏郡嘅單一管理區，住15萬人。
## 睇埋
*布力般
*達溫
達溫

**達溫**（）係英國英倫西北部蘭開夏郡嘅城鎮，住3萬人。1931年，甘地參觀過達溫。

## 參考資料
白禮頓賀夫

**白禮頓賀夫**（**Brighton and Hove**）係英國英倫東南部東修適士嘅單一管理區，住29萬人。
## 睇埋
*白禮頓
*賀夫
蘇格蘭邊區

**蘇格蘭邊區**（**Scottish Borders**）係英國蘇格蘭嘅政區，靠住英倫邊界，住12萬人。
嘉林邊

**嘉林邊**（**Grampian**）係英國蘇格蘭嘅地區，1975年到1996年係個政區，之後分拆做鴨巴甸郡、鴨巴甸同慕禮。
陶域河

**陶域河**（**River Tweed**）係英國蘇格蘭嘅河，由蘇格蘭邊區流入北海，長156公里。
彌額爾

**彌額爾**（；），基督教譯**米迦勒**，東正教譯**彌哈伊爾**。係喺《聖經》入面提到嘅一個天使名，係天主所指定嘅伊甸園守護者，亦係聖經提到嘅唯一有天使長頭銜嘅天使。

## 註

## 攷
武漢肺炎臺灣疫情

**武漢肺炎臺灣疫情**，係介紹「武漢肺炎」喺臺灣（即係中華民國有效管治嘅臺灣地區）嘅爆發情形。

截至2022年8月28號，臺灣累計確診5,221,585宗（27,055宗境外傳入、5,236,786宗本土個案、36宗敦睦艦隊、3宗航空器感染、1宗不明同14宗調查緊），死亡9,844宗。

## 確診病例

而家縣市確診病例分布（截至2020年3月24號），臺北市63例、新北市59例、臺中市26例、桃園市24例、高雄市15例、臺南市11例、彰化縣10例、新竹市6例、屏東縣5例、雲林縣3例、新竹縣4例、南投縣2例、苗栗縣3例、基隆市2例、宜蘭縣1例、嘉義市1例，總共235例。

## 疫情同反應
行政院院長蘇貞昌指示咗衛生福利部持續落實邊境檢疫應變措施，加強入境旅客發燒篩檢，同埋強化相關防疫措施。衛生福利部疾病管制署（下稱疾管署）喺2020年1月2號開始，喺桃園、松山、高雄三個有武漢直航班機到達嘅機場，對入境班機會搞登機檢疫，檢疫員會將發現有病症嘅乘客帶去睇醫生。

1月12號，疾管署再派出兩名專家抵達武漢查訪，實地交流同瞭解防治嘅相關資訊，15號返去臺灣。同日疾管署公告將「嚴重特殊傳染性肺炎」列入第五類法定傳染病。1月16號疾管署宣布提升武漢市旅遊疫情建議至第二級警示，提醒臺灣民眾近期如前往武漢同鄰近區域，應做好個人防護措施。

1月21號，由武漢天河國際機場飛抵臺灣嘅一個籍女性商人，去花蓮旅遊嗰陣有咗發燒症狀，隨團領隊送咗女商人去花蓮門諾醫院隔離區度檢查。臺灣同日確診首位患者，亦係全球首例非中國大陸籍患者，呢名喺武漢工作過嘅55歲女性患者係20號晚黑桃園國際機場度嘅登機檢疫中發現嘅，隨即移送去咗醫院，原本係11號就開始有啲咳嗽、喉嚨痛等病症，冇接觸當地市場或禽鳥或食用野味。疾管署於同日傍晚6點嘅緊急記招度，宣布埋提升武漢市旅遊疫情建議至第三級警告，提醒如非必要應避免過去嗰度。陸委會亦依指揮中心嘅決定，同步調升武漢嘅旅遊警示燈到「橙色」，建議民眾避免非必要去嗰度旅行。

1月22號交通部觀光局停埋旅行業出團至湖北嘅旅遊同埋接團。交通部部長林佳龍仲指示，23號至29號共十個武漢嚟臺灣嘅旅遊團都要協調取消埋 22日晚黑移民署話，為咗配合防疫政策，觀光局所提供嘅計劃1月尾嚟臺灣嘅武漢團遊客，都同佢哋辦理咗廢證，即日起暫停埋核發武漢旅遊團嘅入境許可。據陸委會訊息，相繼封城嘅武漢同溫州，各有476同約百名臺商滯留，確切係包機返臺嘅人數未有定落嚟。蘇貞昌2月3號再次拍板，由2月6號開始限制臺灣口罩嘅放售，民眾要揸自己嘅健保咭，去健保特約藥局度買，當局同每個藥局，會每日配發200份成人口罩加50份小童口罩，偏鄉地就由當地衛生所代理。每張健保咭限買兩件，一個禮拜入邊唔可以再買多。

## 攷

## 拎
* 嚴重特殊傳染性肺炎 - 衛生福利部疾病管制署 
* 嚴重特殊傳染性肺炎教育專區 - 教育部學校衛生資訊網
譚德塞

**譚德塞**（粵拼：taam⁴ dak¹ coi³；）係非洲埃塞俄比亞嘅學者，曾經係立場偏左嘅政治組織埃塞俄比亞人民革命民主陣線嘅成員。2017年開始做世界衞生組織（世衞）總幹事。

2020年全球爆發武漢肺炎疫情，譚德塞同埋世衞被指應對疫情反應慢、太遲將疫情訂為國際關注公共衛生緊急事件同埋大流行，同埋太偏向中國大陸，而受到一啲政府人員同埋公共衞生專家批評，美國總統當勞侵更加話美國政府會停止資助世衞。譚德塞又指喺疫情期間俾台灣人種族歧視，更加認定唔係世衞成員嘅中華民國嘅外交部本身係知情。中華民國外交部否認，法務部調查局話係中國大陸人嫁禍台灣。

## 參考

## 出面網頁

* 譚德塞 - 世界衞生組織

類:世界衞生組織總幹事
火神山醫院

**火神山醫院**係中華人民共和國湖北武漢一間臨時嘅傳染病專科醫院，因應武漢肺炎（當地官方叫「新型冠狀病毒感染肺炎」）疫情而起，喺蔡甸區知音湖，2020年1月25號開工，2月4號啟用，設813個床位。

## 睇埋
*雷神山醫院

類:中國醫院
冠心病

**冠心病**（）係指心臟嘅冠狀動脈出咗問題引起嘅病，通常係因為冠狀動脈畀嘢塞住咗搞到血流動得唔順暢。冠心病嘅成因唔定，大概包括：高血壓、食煙、糖尿病、少運動、肥、高膽固醇、營養不良同埋酗酒等。冠心病嘅症狀有心口痛、透唔到氣等等，併發症有心衰竭、心律不整等等，有機會引發心肌梗塞，係一種嚴重嘅病，會死人。

## 攷
雷神山醫院

**雷神山醫院**係中華人民共和國湖北武漢一間臨時嘅傳染病專科醫院，因應武漢肺炎（當地官方叫「新型冠狀病毒感染肺炎」）疫情而起，喺江夏區軍運會運動員村，2020年1月27號開工，2月8號到14號分兩階段啟用，設1600個床位。

## 睇埋
*火神山醫院

類:中國醫院
胃酸倒流

**胃酸倒流**（英文：gastroesophageal reflux disease、heartburn reflux，縮寫：GERD），係指胃酸（有時加埋十二指腸液）長期唔正常咁向上反流入去食道甚至口腔，臨床症狀包括食道黏膜發炎等等，引起火燒心、反胃、胸骨後面痛等，併發症包含、等等。

## 攷

* 
* 
* 

## 拎
* 
*https://web.archive.org/web/20170305002845/http://health.chinatimes.com/%E8%83%83%E9%A3%9F%E9%81%93%E9%80%86%E6%B5%81%E7%B8%BD%E6%98%AF%E5%A5%BD%E4%B8%8D%E4%BA%86%EF%BC%9F%E8%97%A5%E5%B8%AB%E7%B5%A6%E6%82%A3%E8%80%85%E7%9A%847%E5%80%8B%E5%81%A5%E5%BA%B7%E5%BB%BA%E8%AD%B0-News-247858.html
*http://www.chinatimes.com/realtimenews/20160717001978-260402 
*http://health.udn.com/health/story/5976/2134268
威士特丹號

**威士特丹號**（**MS Westerdam**）係嘉年華公司旗下荷美郵輪品牌嘅郵輪，2004年開始投入服務。

2020年2月，威士特丹號因為俾人懷疑搭住武漢肺炎患者，俾多國拒絕泊岸，最後柬埔寨畀佢停泊施漢諾市，抽樣驗過無人有武漢肺炎就安排全體搭客落船，不過有1位搭客落船之後確診感染武漢肺炎。
發球雙錯誤

**發球雙錯誤**（Double Fault）係一個網球術語，指喺發球局中連續兩次發球都打唔到個波落對方嘅發球區塊，就算係對手得分，並且換場發球。
大動脈

**大動脈**（aorta）係一條大血管，係人嘅循環系統嘅主幹，位置喺左心室。大動脈係身體最大嘅動脈，直徑有2.5-3.5 cm。形狀好似拐杖噉，負責將啲帶有氧氣嘅血由心臟供到去身體其它部份。

## 拎
* 全部動脈（artery）流動列表
位操作

**位操作**（；英文：**bitwise operation**）喺數碼電腦編程上係指喺位元層面對數字作出嘅操作。位操作對一般嘅數碼電腦嚟講好簡單，可以由處理器直接做。

## 睇埋
*編程
*二進制
心室

**心室**係心臟嘅組成部分，哺乳類動物嘅心臟分四俋部分，上面左、右兩邊叫心房，兩邊用隔開，下面左、右兩邊叫**心室**，兩邊用分開。而心房同心室之間就有心瓣係中間。正常心臟左右兩邊唔會相通。

## 睇埋
*心臟
*心房
屯門河畔公園

**屯門河畔公園**（）係香港一公園，喺新界屯門屯門河西岸，北界兆康苑，南界蔡意橋一帶。

公園建成無耐就因興建兆康站同屯門站之間地面路段，要成個重建，2003年完成。


Tuen Mun Riverside Park 201410.jpg|公園
Tuen Mun Riverside Park podium playground.jpg|兒童遊樂場
Tuen Mun Riverside Park ground playground and fitness area.jpg|地面健身區
Tuen Mun Riverside Park Podium View.jpg|平台園景
Tuen Mun Riverside Park Podium View 2015.jpg|平台花園
Tuen Mun Riverside Park Podium Garden.jpg|平台涼亭
彩榮路公園

**彩榮路公園**，香港一公園，喺平山彩福邨對開山上，彩榮路盡頭八十八號。公園二〇一〇年開張。歸康樂及文化事務署管。園內有岩石展示區，以及化石介紹。

公園英文叫**Choi Wing Road Park**。

## 史
公園所在地，原為平山石礦場地段，開採廿六年後，二〇〇一年，香港政府決定發展平山，興建公共屋邨，即彩盈邨、彩德邨同彩福邨，二〇一一年完工。同時，亦開咗彩榮路公園。

## 設施

*洗手間
*飲水機
*兒童遊樂場
*卵石路
*涼亭
*長者健體園地
*岩石展示區
*太極園
樂富公園

**樂富公園**，香港一公園，喺九龍樂富富安街。公園一九七〇年落成，坐落山坡之上，上有小路供遊人散步，山頂之處，駁住樂富配水庫休憩花園。公山坡上有墓碑，寫著民國六年立「侯王宮各古墓遷葬義⋯⋯」，據說係安置昔日九龍城侯王廟後山古墓。

公園英文叫**Lok Fu Park**。
醫治彼得嘅外母

**醫治彼得嘅外母**係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

## 聖經譯文

## 概覽
安息日下晝，耶穌出咗會堂，到咗西門（彼得）屋企，西門嘅外母發緊高燒，有人為佢求耶穌。耶穌企喺佢旁邊，斥責高燒，燒就退咗。佢唔需要人扶佢走，就立即起身服事佢哋，表明耶穌嘅醫治係完全嘅。

## 參考
阿赫邁底亞

**阿赫邁底亞**（）係近代興起嘅回教教派，發源自1887年英屬印度旁遮普。因為佢唔承認穆罕默德係最後一位先知，所以畀大多數教派認定係異端。
十二伊瑪目派

**十二伊瑪目派**係回教什葉派入面最多信徒嘅分支教派，主要集中喺伊朗、伊拉克、巴基斯坦同印度。佢哋信奉阿里同佢後代總共12位伊瑪目。
亞當同夏娃

**亞當同夏娃**係亞伯拉罕教嘅創世神話入面嘅主角，係世界上頭一個男人同女人，由神創造出嚟，分別叫亞當同夏娃。
歷奇公園

**歷奇公園**（），香港一公園，喺新界屯門龍門路，係屯門康樂體育中心一部份，歸康樂及文化事務署管。公園佔地二萬平方米，一九九五年五月一號開張。

公園有戶外攀登牆，九米高，六米闊，有懸垂。有繩網陣，離地七米，分上下兩層十五關。重有兒童遊樂場。公園部份設施要收費，可供租用，或參加園內活動。

公園開朝八晚六，兒童遊樂場同休憩設施，開早少少，開朝七晚六。

## 出面網頁
*
以眼還眼

**以眼還眼**係各宗教入面為咗防止人犯罪而提出嘅警告，話畀人聽如果一個人令人哋有損失，嗰個人自己亦會有同等嘅損失。
東方教會

**東方教會**係基督教教會，由君士坦丁堡普世牧首聶斯脫里喺5世紀頭創立。

呢個教派之後傳到大唐，即係景教。

## 睇埋
*聶斯脫里主義
*以弗所公會議
阿羅本

**阿羅本**係頭一位去到中國嘅東方教會使者，喺大唐貞觀九年（635年）到首都長安，喺中原創立景教。
精進

**精進**係佛教嘅用語，波羅密嘅一種，指身體力行善法，勤斷惡根，對治懶惰同鬆懈。
大漢和辭典

《**大漢和辭典**》，係世界上最大型嘅漢和辭典，由大修館書店出版，字典嘅主編諸橋轍次使咗幾十年時間先完成。

## 介紹
本辭典收錄咗五萬個漢字、53萬條辭彙，當中包括來自《詩經》、《論語》、《孟子》、《老子》、《莊子》等等傳統經典，同埋由古代至現代書籍入面見到嘅大量熟語。辭典亦收錄咗一萬篆字。大修館嘅官方網站話，佢係世界上最大型嘅漢和辭典。初版時，辭典內文部份有12卷，另外附上一索引卷，合共有13卷。修訂第二版時，追加咗一卷「語彙索引」同埋一卷「補卷」，而家全書合共15卷。

## 歷史
喺本辭典面世前，主流字書如《康熙字典》等等，主要淨係解釋單字，好少闡述兩字或以上構成嘅詞語，後來先至有類似《辭源》噉樣專門解釋詞語嘅字書。諸橋轍次藉住喺1917年間留學中國嘅經驗，佢深感有必要編撰網羅單字同詞彙解說嘅字書，萌生咗編撰《大漢和辭典》嘅念頭。

1925年，大修館書店創業者鈴木一平希望能夠出版詳實過以往漢和辭典幾倍嘅新辭典。佢搵咗當時任敎大東文化學院嘅諸橋。諸橋開始計劃出版工作，好快佢就知道工程浩大。鈴木就表示會支持出版到底。1927年6月，諸橋同大修館間簽訂咗出版合同，開始梳理字詞同埋撰寫詞條內容。1935年完成咗「最終原稿」。之後佢又花咗兩年幾時間校正「最終原稿」，並且喺1941年完成七校、八校，畀出版社刊排佢嘅加筆補正稿。

但跟住落嚟，本辭典嘅出版可謂困難重重。當時正值二戰，由1943年開始發行咗頭3卷之後，發行所連同辭典嘅活字木印版喺1945年2月25日畀火燒晒。同年，日本戰敗。戰後諸橋轍次喺兩間藏書所「靜嘉堂文庫」同「甲州山奧」度，買番佢全卷15000頁嘅校正殘本，同佢嘅大仔、二仔一齊繼續編撰，三仔就喺完成大學之後先返嚟幫手。期間諸橋轍次又患上咗白內障，幾乎失明。戰後，日本又缺乏製作木板活字印刷嘅工匠，令辭典原稿難以付梓。好彩後來得到石井茂吉用當時嘅新技術照相排版植字（）嚟度製版。1955年11月，距離提案30年，重新製版嘅《大漢和辭典》第1卷正式發行。直至1960年，終於將全部13卷發行完畢。

諸橋喺編撰同埋出版過程中，得到好多人協助，先可以令辭書順利出版，包括喺二戰後隔年相繼辭世嘅川又武、渡邊實一、真下保爾、佐佐木新二郎四位友人，同埋近藤正治、小林信明、渡邊末吾、鎌田正、米山寅太郎等等好多人嘅幫助。

## 字條詞條來源
### 漢字
本辭典嘅漢字，主要喺《康熙字典》、《中華大字典》、《說文解字注》、《說文通訓定聲》、《宋元以來俗字譜》等等來源收集，而且根據《康熙字典》嘅順序列出。爲解決部首檢字嘅問題，又附有索引卷（第13卷），方便用戶有效率檢字。

漢字嘅讀音，主要採用嘅唔係《廣韻》，而係《集韻》。至於日語讀音，音訓以歷史假名遣記錄，常用字嘅現代官話讀音就以注音符號同威妥瑪拼音標示。解析漢字字源嘅篆文主要來自《說文解字》。

本辭典編寫於1930年代，當時甲骨文文字學同埋音韻學冇而家咁發達，因此書中部份漢字嘅音韻同字源說明，會稍爲依從舊說，譬如「東」字，今日主流講法係根據甲骨文解釋成索囊之形，但本辭典仍然用篆書「木中有日」嘅理據重構說法。 

### 字嘅來源
根據本辭典嘅說明，啲漢字嘅來源包括下列文本：

《爾雅》、《方言》、《廣雅》、《說文解字注》、《說文長箋》、《釋名》、《經典釋文》、《一切經音義》、《干祿字書》、《余文》、《玉篇》、《川篇》、《類篇》、《海篇》、《篇海類篇》、《篇海》、《篇海大成》、《奚韻》、《篇韻》、《廣韻》、《集韻》、《五音集韻》、《五音篇海》、《龍龕手鑑》、《搜真玉鏡》、《本草綱目》、《通志》、《通志略》、《六書略》、《詩經》、《字彙》、《字彙補》、《正字通》、《康熙字典》、《宋元以來俗字譜》、《中華大字典》、《辭海》、《新撰字鏡》、《和名類聚抄》、《類聚名義抄》、《節用集》、《異體字辨》、《和漢三才圖會》、《和字正俗通》

但亦可能有啲來源冇列出嚟。

### 詞彙
書中嘅詞彙主要由《佩文韻府》、《駢字類編》收集，並且喺四書五經、《周禮》、《儀禮》、《左傳》、《史記》、《漢書》、《後漢書》、《三國志》，仲有《管子》、《荀子》、《韓非子》等諸子，《文選》、《楚辭》、晉唐小說、《水滸傳》、《紅樓夢》、元曲等戲曲，或者《漢籍解題》、《中國人名大辭典》、《中國古今地名大辭典》、《讀史方輿紀要》、《典海》、《事物異名錄》、《海錄碎事》、《淵鑑類函》、《古今圖書集成》、《本草綱目》、《明律》、《大清會典》、《佛教大辭典》、《三才圖會》、《新撰支那時文辭典》等等嘅工具書入面收集同埋引用。同時亦都喺呢啲文獻中引用咗不少插圖。結果共收集得53萬詞彙，超過2800幅插圖。

## 參考

## 出面網頁
*大修館書店：《大漢和辭典》紀念室、15卷增補版、數碼版
*諸橋轍次紀念館
*漢字數據庫計劃
500歐羅銀紙

**歐羅五百蚊紙**係現時流通嘅歐羅銀紙之一，面值500歐羅，係全世界面值第三大銀紙，僅次於星加坡一萬蚊紙（約莫值6,540歐羅）同瑞士法郎一千蚊紙（約莫值880歐羅），由歐洲中央銀行發行。

2016年5月4號，歐洲中央銀行宣佈會喺2018年底永久停止印製同發行歐羅五百蚊紙，以防止不法用途。最終由2019年4月27號開始，歐元區嘅中央銀行都唔再發行五百蚊紙；而最後一批五百蚊紙就已經喺2014年印製。現有嘅銀紙繼續係法定貨幣，可以用喺畀錢同儲存價值嘅貨幣功能。

## 參考資料

## 出面網頁

* Denominations，歐洲中央銀行
星加坡一萬蚊紙

**星加坡一萬蚊紙**係現時流通嘅星加坡銀紙之一，面值10,000星加坡元，係全世界面值最大銀紙（約莫7,400美金），由發行。

2014年7月2號，星加坡金融管理局宣佈會喺嗰年嘅10月1號開始停印1萬蚊紙，以降低洗黑錢風險。市面上嘅1萬蚊紙會繼續流通同保持法定地位，直到冚嘭唥銀紙因損壞而慢慢退出流通。

## 出面網頁
* Circulation Currency: Notes，星加坡金融管理局 
* 新加坡将停发１万新元面额的钞票，新華網，2014年7月3號 
* 新加坡將停止發行一萬元現鈔，東網，2014年7月10號 

類:銀紙
石頭科技

**石頭科技**（全名**北京石頭世紀科技股份有限公司**，，，）係中國智能清潔機械人製造商，2014年7月成立，總部設喺北京，公司從事設計、研發、生產同銷售智能清潔機械人。2020年2月21號喺科創板上市，發行價每股人民幣271.12緡，創咗科創板發行價新高，上市首日更爆升84.46%，收報人民幣500.1緡。

## 攷

## 睇埋
* 小米集團
* iRobot

## 出面網頁
* 
* 
* 

類:北京公司
類:機械人
張凱娸

**張凱娸**（，）係香港女演員同模特兒，出身香港演藝學院戲劇系，2019年7月畢業，2020年拍第一套ViuTV電視劇《二月廿九》同埋林家謙《拼命無恙》MV。佢亦係位模特兒，曾經係種星堂旗下，而家係Cool Style Media & Management旗下藝人。

## 簡歷
張凱娸喺香港出世，佢中學讀沙田培英中學，讀書嗰陣鍾意玩音樂，有鋼琴8級資格，又識彈結他，唱歌同作曲。香港理工大學收過佢做Fashion & Textile Technology三年級學生，但覺得自己有表演慾，放棄就讀，最終考入香港演藝學院戲劇系，主修表演，2019年7月畢業。2020年拍第一套ViuTV電視劇《二月廿九》同林家謙《拼命無恙》MV。

## 事件
2020-2021 年張凱娸參與全民造星3，晉身30強。

## 演出

### 電視劇（[[ViuTV]]）
*2020年：《二月廿九》 飾  李嘉敏（嘉嘉）
*2021年：《太平紋身店》 飾  孫望晴
*2022年：《940920》飾 李嘉敏（嘉嘉）
*2024年：《法與情》 飾 少女郭恩琪（第12集）
*2024年：《絲絲》 飾 Elva（第2集）
*2025年：《存酒人》 飾 Lisa（第4集）

### 電視劇（[[Viu]]）
*2023年：《轉角浣紗街》飾 Candy

### 電視劇（）
*2022年：《》飾 鄧文鳯

### 節目演出（[[ViuTV]]）
*2020年：《對號入座》（白羊女）
*2020年：《全民造星III》（參賽者）
*2021年：《囝囝女女730》（造星囝女）
*2021年：《山旮旯實習生》（第10集嘉賓）

### [[電影]]
*2019年：《母夜叉》 飾 何音娸（Stephanie）
*2021年：《殺出個黃昏》飾 賓女友
*2021年：《假冒女團》飾 雷師傅
*2022年：《正義迴廊》飾 古嘉欣
*2023年：《失衡凶間之罪與殺：頭髮》飾 coco
*2024年：《臨時劫案》
*2024年：《破·地獄》飾 郭志斌老婆

### 校內[[舞台劇]]演出
*2015年：《Semele》
*2015年：《從80號k開始》
*2016年：《D之殺人事件》
*2017年：《三便士歌劇》
*2018年：《唐吉柯德》
*2018年：《誰怕蒼蠅王》
*2018年：《加數機》
*2019年：《青春的覺醒》

### [[音樂錄像|MV]]
*2020年：林家謙《拼命無恙》
*2021年：林家謙《回家 LET’S GO HOME》
*2021年：張天賦《記憶棉》
*2023年：黎展峯《不眠來電》

## 參考資料

## 出面網頁
*
*
龍翔道公園

**龍翔道公園**，香港公園之一，喺九龍九龍仔以北山腰，近獅子山隧道，龍翔道同窩打老道交界。向東，隔窩打老道，係廣播道花園。向西，窩打老道一邊，有個油站。園歸九龍城區。

公園英文叫**Lung Cheung Road Park**。
國際表意文字核心

**國際表意文字核心**（***'，簡稱***'或者**易擴**）係目前漢字編碼嘅最細標準。佢總共收錄咗東亞地區大約一萬個常用字，包括東亞地區各個國家同埋地區嘅第一常用字平面。呢一萬字嘅組合如下：
*中國大陸（6944字）
*臺灣（6608字）
*香港（5139字）
*澳門（4960字）
*日本（4593字）
*南韓（4759字）
*北韓（4653字）
*其他被收入Unicode嘅字（7772字）

呢一萬個字所包含嘅，唔單單限於中日韓統一表意文字基本字面嘅漢字。當中有42個字位於擴展區A、62個字位於擴展區B。

## 歷史
國際表意文字核心係中日韓統一表意文字嘅基本子集，由Unicode嘅表意文字小組接納。首先係喺2003年11月17日至11月20日桂林召開嘅IRG第21會議入面提出，再喺2004年5月四川省成都市舉行嘅第22次會議通過。

易擴推出嘅目的，主要係畀啲硬件上唔能夠容納成個中日韓統一表意文字嘅方案。現時中日韓統一表意文字嘅基本字集部份，就已經有二萬幾字。不過，各個地區嘅常用字，哪怕係字數最多嘅臺灣，都淨係得一萬三千幾字。所以，要包含一個字數咁龐大嘅字集，會對硬件設計造成壓力。而家中、港兩地嘅繁簡通電話，都係用大陸嘅國家標準代碼標準字集，咁會令到繁體字使用者有時唔可以喺手機輸入一啲常用字（例如：「咩」、「睇」等），易擴嘅出現，正好可以解決呢個問題。

## 擴展區漢字
由於有啲流動裝置，因爲採用編碼或者字型格式問題，往往淨係支援基本區漢字，或者淨係支援到擴展區A，擴展區B開始嘅「四字節區域」就唔支持。結果，位於「四字節區域」嘅漢字往往成爲急用字。例如「𨋢」字對香港人嚟講極爲常用，但係佢喺擴展區B，唔少裝置仍然未支援，令到好多人都仲係難以使用呢個字。

### 喺擴展區A嘅核心漢字
共42字，包括：
*㓤 㕷 㖡 㖭 㖿 㗎 㗳 㗾 㥠 㧟 㧸 㧾 㨘 㩒 㩧 㬹 㭎 㷧 㷫 㹴 㻐 䁥 䁪 䂻 䃟 䄷 䓪 䘆 䜣 䟴 䢵 䢼 䣅 䣓 䧑 䨒 䪸 䱽 䲁 䲅 䲳 䴈

### 喺擴展區B嘅核心漢字
共62字，包括：
*𠜎 𠜱 𠝹 𠱓 𠱸 𠲖 𠳏 𠳕 𠴕 𠵼 𠵿 𠸎 𠸏 𠹷 𠺝 𠺢 𠻗 𠻹 𠻺 𠼭 𠼮 𠽌 𠾴 𠾼 𠿪 𡁜 𡁯 𡁵 𡁶 𡁻 𡃁 𡃉 𡇙 𢃇 𢞵 𢫕 𢭃 𢯊 𢱑 𢱕 𢳂 𢴈 𢵌 𢵧 𢺳 𣲷 𤓓 𤶸 𤷪 𥄫 𦉘 𦟌 𦧲 𦧺 𧨾 𨅝 𨈇 𨋢 𨳊 𨳍 𨳒 𩶘

## 出面網頁
* IICore工作小組列表
* IICORE漢字一覽
* IICORE入面香港同臺灣提交嘅正體字
* Unicode 5.0: IICore字碼列表連索引
* 中華人民共和國教育部：語言文字工作：「信息技術 通用多八位編碼字符集」研製工作
* IICore子集說明
藝術公園

**藝術公園**，香港一公園，喺官涌對出填地，為西九龍文化區一部份，行政上歸油尖旺區，英文叫**Art Park**。公園前身為西九龍海濱長廊一部份，佔地廿三公頃，二〇一六年六月開工起。二〇一七年十二月，部份公園及海濱長廊，陸續開放。二〇一九年四月完工。

公園連同海濱長廊，西面同南面，皆為香港海口，所以海景無阻，睇到日落，睇至香港島、昂船洲、交椅洲等。園內種好多樹，有草地，可以野餐、玩、帶寵物玩都得。亦畀跑步、踩單車。公園有地方表演。

公園經海濱長廊，可以去苗圃公園。


File:M+ Pavilion 201904.jpg|M+展亭
File:WKCD Freespace 201904.jpg|自由空間
File:WKCD Art Park Shelter 201904.jpg|涼亭
File:WKCD Art Park Overview10 201904.jpg|往觀景台樓梯
File:WKCD Autonomous Vehicle 201904.jpg|電動智能自動車


## 出面網頁
* 
*
南三文治板塊

**南三文治板塊**（），係一個細板塊，位置喺南大西洋同埋南冰洋嘅交界處。佢嘅形狀係弧形，弧頂向住東邊，南三文治群島就係呢個板塊上面。

## 拎
*http://virtualglobetrotting.com/map/12670/
光養生物

**光營生物**（**phototroph**）係指一啲由自身周圍物質嗰度加埋光生產複雜有機化合物（例如碳水化合物）嘅生物，例子有曉做光合作用整養份俾自己用嘅植物噉。
自營生物

**自營生物**（**autotroph** / **primary producer**）係指一啲由自身周圍物質嗰度生產複雜有機化合物（例如碳水化合物）嘅生物，例子有曉做光合作用整養份俾自己用嘅植物噉。
擬核

**擬核**（**nucleoid**）係原核生物（prokaryote；細胞冇細胞核）嘅細胞當中一啲不定形嘅區域，包含隻生物嘅全部或者大部份遺傳物料。
最終共同祖先

**最終共同祖先 (Last Universal Common Ancester，縮寫：LUCA)** 係地球上所有生物嘅最近共同祖先。

雖然LUCA 並冇化石證據，但係現時所有生物嘅生化相似性(Biochemical similarity)證實咗佢嘅存在。 佢嘅特徵係可以由現代基因組嘅共同特徵推斷出嚟。 呢啲基因描述咗一種複雜嘅生命體，具有幾種共同適應嘅特徵，例如點樣將信息由 DNA 轉換為 mRNA ，再到蛋白質嘅轉錄(Transcription)同轉譯(Translation)機制。 大約 40 億年前，LUCA 可能生活喺海底岩漿流附近嘅深海噴口嘅高溫水入面。
歷險公園

**歷險公園**（**Adventure park**）係一種公園，入面有啲畀人歷險嘅設備，譬如攀石、爬繩網。
旭龢道休憩花園

**旭龢道休憩花園**（）係香港一公園同花園，喺半山區西部旭龢道，行政上歸中西區。六一八雨災，旭龢大廈因山泥傾瀉倒塌，原址改成花園。

## 出面網頁
*旭龢道猛鬼公園談心變鬼上身，《太陽報》，2006年4月29號
*「猛鬼公園」塗鴉剃警眼眉，《東方日報》，2012年1月8號
老鼠洲兒童遊樂場

**老鼠洲兒童遊樂場**，香港公園之一，遊樂場之一，喺新界屯門，喺青山灣老鼠洲，行政上歸屯門區。建築署耗資二千六百萬港圓設計同興建，二〇〇四年八月正式開張，為香港首個環保公園。

園內建似中式帆船兒童遊樂設施。

公園英文叫**Mouse Island Children's Playground**。


Pebble Walking Trail of Mouse Island Children's Playground.jpg|卵石路步行徑
Lighthouse of Mouse Island Children's Playground (orientation adjusted).jpg|燈塔
Pavilion of Mouse Island Children's Playground.jpg|涼亭
忠義街花園

**忠義街花園**（），香港公園之一，花園之一，喺九龍老龍坑十二號山，忠義街附近，鄰近京士柏上配水庫遊樂場，歸康樂及文化事務署管。

## 史
市政局曾有工程計劃，忠義街發展鄰舍休憩用地。計劃曾於二〇〇九年向立法會提出。二〇一二年四月，民政事務局申請撥款興建鄰舍休憩用地，設長者健身設備同卵石徑，工程預算八千八百八十萬，二〇一四年完工。

## 設施
*長者健體園地
*棋藝角
*足健徑
*多用途場地
*洗手間

## 註

## 出面網頁
*忠義街花園
世運花園

**世運花園**（）係香港其中一個公園同花園，俗稱**世運公園**。

佢喺九龍城南馬頭圍左近，舊時啟德機場對面，亞皆老街、太子道同馬頭涌道交界，九龍城迴旋處內。

世運即世界運動會，舊時華人叫奧林匹克運動會做世界運動會，同現時世界運動會無關。公園紀念一九六四年東京奧運會，8月奧運聖火途經香港。公園由此而名，附近亦有世運道。

一九七二年四月二十五號，公園上方起咗條天橋，駁住亞皆老街同太子道東、西。花園變咗喺天橋底。

公園經歷重建，面目全非。重建前，公園花壇有奧林匹克五環及火炬圖案。重建後已經無咗。

地底有幾條隧道連接九龍城、馬頭圍同宋王台。

## 歷史
1964年夏季奧林匹克運動會聖火響希臘採集過之後，運去主辦地東京途中，響同年8月路經香港傳遞，係香港歷史上第一次迎嚟奧運聖火。香港政府為咗紀念呢項盛事，將九龍城啟德機場附近一個迴旋處公園改名做世運公園，仲將附近嘅街道改名做世運道。世運係當時香港對奧林匹克運動會嘅俗稱，同世界運動會冇關係。

一九七零年十二月四號，時任教宗保祿六世訪問香港，港府派開篷跑車接載教宗，當教宗離開啟德機場時，唔少市民都聚集響世運花園迎接教宗。

二零一二年十一月二十六號，康樂及文化事務署宣布世運花園由即日去到二零一六年十二月三十號關閉，以配合港鐵沙中線興建工程。宋皇臺站B出口通道穿過公園下面。

二零一九年三月二十八號，根據九龍城區議會文娛康樂及地區設施管理委員會嘅文件，預計交付日期原本應該喺二零一九年六月三十號。但由於宋皇臺站相關工程延誤，世運花園延至二零一九年九月先正式重開。

港鐵工程團隊為重置後嘅世運花園，增添咗長者健體設施同兒童遊樂設施，為居民提供更舒適嘅休憩空間。


File:HK Kln City 世運公園行人隧道 Olympic Garden Subway night Pedestrian tunnel entrance.JPG
File:HK Kln City 世運公園行人隧道 Olympic Garden Subway night Pedestrian tunnel interior visitors.JPG


## 公共交通
港鐵宋皇臺站B1出口。

城巴20線，來往大角咀（維港灣）至啟德（天寰）。

城巴22線，來往九龍塘又一城至啟德郵輪碼頭。

城巴22M線，來往九龍城至啟德郵輪碼頭（循環線）。

## 參考
落馬洲花園

**落馬洲花園**（），舊時**落馬洲瞭望臺**（），係香港一公園、花園兼瞭望臺，喺新界新田，落馬洲路近落馬洲警署。

## 史
1970年代，近香港邊境嘅落馬洲，起咗座瞭望臺，可遠眺深圳河一帶農田同鄉村。因政治氣氛，當其時西方人好難入中國，所以瞭望臺成為當時熱門旅遊地點。隨住深圳化做城市，瞭望臺景觀已大不如前。到咗2000年打後，落馬洲瞭望臺裝修過，擴建為落馬洲花園，栽種唔少杜鵑花。

## 出面網頁
*元朗網站：落馬洲瞭望台/落馬洲花園
*元朗區議會元朗遊記：落馬洲花園
城南市

**城南市**（）係韓國京畿道中央嘅一個城市，位置喺韓國首都首爾嘅瑞草區、江南區同埋松坡區嘅南面，喺首爾隔離。
坑口文曲里公園

**坑口文曲里公園**係香港一個公園，喺新界坑口文曲里，環保大道同昭信路交界，近新寶城同海悅豪園，行政上歸西貢區。園地面積1.9公頃，預算一億三千萬港元。二〇一一年十月開張，歸康樂及文化事務署管。

公園地底係港鐵將軍澳站同坑口站之間嘅軌道。

公園英文寫做**Hang Hau Man Kuk Lane Park**。

## 設施
*園景花園，瀑布、池塘，山仔。
*入口門廊
*有蓋廣場
*人造草地滾球場
*長者健身角
*輔助設施，如辦事處、洗手間、更衣室。

Man Kuk Lane Park Chinese Garden Entrance 2014.jpg|公園入口
Rock Garden of Hang Hau Man Kuk Lane Park.jpg|石景園
Hang Hau Man Kuk Lane Park Washroom Outside space 2014.jpg|洗手間外休憩空間
Fitness Corner for the Elderly of Hang Hau Man Kuk Lane Park (2).jpg|長者健體園地
Man Kuk Lane Park Chess Corner 2014.jpg|棋藝角
Hang Hau Man Kuk Lane Park, pond at night (Hong Kong).jpg|夜景


## 參考資料
 
*立法會CB(2)1453/08-09(01)號文件－立法會民政事務委員會將軍澳第三十七區地區休憩用地
*西貢區議會地區設施管理委員會二一年第六次會議記錄日期
高陽市

**高陽市**（）係喺韓國京畿道中西邊嘅一個城市，如果用人口計佢係京畿道第二大城市；東北面係楊州市，西北面係坡州市，西面係金浦市、東南面係首爾。
龍仁市

**龍仁市**（）係喺韓國京畿道中部嘅城市，距離首都首爾南邊大約40公里左右。

## 經濟

龍仁市有個主要嘅科技產業，集中喺記憶體晶片同顯示器方面。

龍仁市仲有三星電子嘅器興園區，坐落喺器興區。呢個係三星第一間半導體製造廠，1983年起好，專門生產DRAM記憶體。到咗2024年，三星用咗20萬億韓圜喺度起咗個新研發中心。同年年尾，韓國政府仲批准咗三星嘅計劃，準備喺龍仁市西南部投資300萬億韓圜，起全球最大嘅半導體產業園 。

龍仁仲有三星電子嘅顯示器子公司——三星顯示，同埋三星集團嘅電池製造子公司——三星SDI嘅總部。三星顯示嘅新總部大樓已經喺2024年落成咗。 

喺2025年，領先嘅記憶體晶片製造商SK Hynix宣布佢喺城市東南部建造嘅四間工廠將會獲得總額高達前所未有嘅600萬億韓元嘅投資，以滿足人工智能嘅蓬勃需求。 

韓國最大嘅芯片製造商嘅兩個項目將會將龍仁市變成全球最大嘅半導體樞紐。

龍仁市亦有一個主要嘅旅遊業，愛荷華主題樂園、加勒比海灣水上樂園、韓國民俗村同大長今公園都係主要景點。
滑浪風帆紀念花園

**滑浪風帆紀念花園**（），香港嘅公園之一，花園之一，喺新界長洲，東灣長洲東堤路，隔條路係海灘。

花園紀念一九九六年，李麗珊喺阿特蘭大奧運會贏得滑浪風帆金牌，同時亦紀念區域市政局成立十週年。園內有十座雕塑，展示滑浪風帆。
開門五件事

**開門五件事**（ ）係指日本菜入邊成日用嘅五種調味料：砂糖、食鹽、醋、豉油、味噌（即麵豉）。日文夾埋一齊叫「さしすせそ」，係日文五十音入面 S 音字頭完整一行嘅五個假名。呢五個假名咁啱係呢五種調味料各攞一個字母，而次序又同五種調味料落鑊通常用嘅次序一樣。

## 調味料
煮嘢食，尤其係日本菜，通常都會用到呢五種醬料。五種醬料喺日文裡面嘅發音各攞一個字母，加埋啱啱係五十音表入邊嘅完整一行「さしすせそ」，而呢個次序咁啱又同煮一碟餸嘅時候，五種調味料落鑊嘅次序相同。

「醬油」現代日文發音係「shōyu」，擺咗落「se」嗰格其實係考古音錯配嘅結果。「醬油」嘅日文漢字發音同「正油」一樣，喺十九世紀、二十世紀初，日本曾經興過用「歷史的假名遣」（日文：歴史的仮名遣），追溯平安時代嘅發音嚟寫日文假名。有人就跟住「shōyu」嘅發音倒推「seiyu」出嚟，然後話「醬油」可以擺落「se」嗰格，但其實「醬油」嘅日文發音從來都係「し」字開頭，唔係「せ」字開頭。

### 其他調味料
有人話「さ」唔係砂糖而係燒酒（）。酒同糖一樣會添鮮甜味俾啲食材。砂糖同酒之外，味醂亦有類同功效。

「そ」又有人話係「醬汁」（，由英文 sauce 借入日文），用法同麵豉類似，都係起鑊之後先加入碟餸一齊食嘅。

## 粵譯
「さしすせそ」粵文譯做「開門五件事」，係同唐餐嘅開門七件事類比。開門七件事包攬煮嘢食所有重要嘅消耗品，所以包埋柴、米、油、茶；但開門五件事集中講調味料，所以冇咗柴米油茶但加咗日本菜常用過唐餐嘅砂糖同味噌。

## 參考
科格利河

**科格利河**係俄羅斯一條河，屬伊雷奇河嘅右支流，由科密共和國負責管轄，河道全長193公里，流域面積2,680平方公里，河水主要嚟自雨水。
有性繁殖

**有性繁殖**（）係指一個生物物種用公同乸兩個性別進行繁殖。稍為複雜少少嘅生物，包括所有已知嘅脊椎動物，絕大多數係行有性繁殖嘅，會用公同乸兩性做繁殖：喺呢啲生物當中，公會提供精子，而乸就提供卵子，精子有阿爸嘅部份 DNA，而卵子有阿媽嘅部份 DNA；喺受精嘅過程入面，精子同卵子會結合，產生出一個喺遺傳上有少少似阿爸、又有少少似阿媽嘅新個體。

## 進化起源
好多原生生物進行有性繁殖，正如多細胞植物，動物同真菌噉樣。喺真核生物化石記錄中，有性繁殖最早出現喺大約20億年前嘅元古宙，但係後來佢嘅年代都畀確定為12億年前。

對於有性繁殖點解會進化到出嚟，廿一世紀初嘅生物學界仲有唔少爭議。其中一個見解係，有性繁殖會賦予物種比較大嘅遺傳多樣性－研究表示，靠無性繁殖所生嘅後代同母體係一個板嘅（想像一粒靠自己分裂嚟繁殖嘅細胞，後代淨係有得由母體嗰度攞遺傳物料），所以如果一個物種係靠無性繁殖嚟生新個體嘅話，個物種嘅遺傳多樣性就會低得好交關，令佢哋好多時一旦有一兩種遺傳病，就搞到成個物種受毀滅性嘅打擊；因為噉，有性繁殖喺進化上對一個物種有利。

## 進化影響

性選擇係一種進化機制，講到同性之間嘅競爭以及係雌性揀選配偶影響物種嘅外表特徵、兩性喺行為模式上嘅差異以及係佢哋用嘅繁殖策略。

## 睇埋
*交配
*公乸異形

## 參攷
日本菜

**日本菜**，又叫**日本料理**（），係東亞島國日本嘅嘢飲嘢食。口語又講**日式嘢食**。

出名嘅日本嘢食包括：
*壽司
*烏冬
*天婦羅
*關東煮
*壽喜燒
*

日本菜嘅特色同日本地理好有關係。因為日本係島國，所以傳統日本菜好多海鮮。日本同中原好近，所以歷史上，日本菜好受唐餐影響。好多常見嘅日本嘢食，例如拉麵、餃子，都係中國傳過去嘅。

大航海時代以來，日本同歐洲來往頻繁，所以日本菜又吸收咗歐洲菜嘅菜式，例如天婦羅係受歐洲炸嘢啟發出嚟嘅日本餸。

## 同廣東菜嘅對比
廣東菜同日本菜有頗大差異，但又有啲相似嘅地方。例如兩者都係多海鮮。
應用科學

（）泛指研究點樣將科學上嘅知識攞嚟做實用性質用途嘅領域。

例子可以睇吓各門嘅工程學同埋醫學。

## 睇埋
*純科學
Hypixel

**Hypixel**係個《做個創世神》小遊戲伺服器，2013年推出。Hypixel攞過4項健力士世界紀錄，係最大嘅《做個創世神》伺服器之一，每日高峰時間有超過10萬個玩家同時喺線上。

## 參考

## 出面網頁
*
鴨脷洲體育館

**鴨脷洲體育館**，香港室內體育館之一，喺鴨脷洲洪聖街八號，英文叫**Ap Lei Chau Sports Centre**。行政上歸南區。設施有籃球場、排球場、投球場、羽毛球場、草地滾球場、壁球場、乒乓球檯、活動室、健身室、舞蹈室、兒童遊戲室。

## 出面網頁
* 官方網頁
界限街一號體育館

**界限街一號體育館**，香港室內體育館之一，喺旺角太子洗衣街二百號，英文叫**Boundary Street Sports Centre No. 1**。行政上歸油尖旺區。設施有籃球場、排球場、羽毛球場。

## 出面網頁
* 官方網頁
柴灣體育館

**柴灣體育館**，香港室內體育館之一，喺柴灣怡順街六號，英文叫**Chai Wan Sports Centre**。行政上歸東區。設施有籃球場、排球場、羽毛球場、壁球場、乒乓球檯、活動室、健身室。

## 出面網頁
* 官方網頁
長洲體育館

**長洲體育館**，香港室內體育館之一，喺長洲南蛇塘，英文叫**Cheung Chau Sports Centre**。行政上歸離島區。設施有籃球場、排球場、羽毛球場、門球場、乒乓球檯、活動室、健身室、兒童遊戲室。

## 出面網頁
* 官方網頁
寶雲道臨時遊樂場

**寶雲道臨時遊樂場**，香港公園之一，遊樂場之一，喺香港灣仔寶雲道，英文叫**Bowen Road Temporary Playground**。行政上歸灣仔區。設施有羽毛球場。公園全日開放。

## 出面網頁
* 官方網頁
長發體育館

**長發體育館**，香港室內體育館之一，喺青衣長發邨長發商場四樓，英文叫**Cheung Fat Sports Centre**。行政上歸葵青區。設施有籃球場、排球場、羽毛球場、壁球場、乒乓球檯、活動室、健身室。

## 出面網頁
* 官方網頁
長沙灣體育館

**長沙灣體育館**，香港室內體育館之一，喺長沙灣興華街同長沙灣道交界，英文叫**Cheung Sha Wan Sports Centre**。行政上歸深水埗區。設施有籃球場、排球場、羽毛球場、乒乓球檯、戶外乒乓球檯。

## 出面網頁
* 官方網頁
彩虹道羽毛球中心

**彩虹道羽毛球中心**，香港室內體育館之一，喺黃大仙雙喜街，英文叫**Choi Hung Road Badminton Centre**。行政上歸黃大仙區。設施有羽毛球場。

## 出面網頁
* 官方網頁
振華道體育館

**振華道體育館**，香港室內體育館之一，喺觀塘牛頭角振華道五十號，樂雅苑停車場頂樓，英文叫**Chun Wah Road Sports Centre**。行政上歸觀塘區。設施有籃球場、排球場、羽毛球場、乒乓球檯、活動室、舞蹈室。

## 出面網頁
* 官方網頁
花園街體育館

**花園街體育館**，香港室內體育館之一，喺旺角花園街一百二十三號A，花園街市政大廈十三樓，英文叫**Fa Yuen Street Sports Centre**。行政上歸油尖旺區。設施有籃球場、排球場、羽毛球場、壁球場、乒乓球檯、活動室、健身室、舞蹈室。

## 出面網頁
* 官方網頁
富亨體育館

**富亨體育館**，香港室內體育館之一，喺大埔富亨邨富亨商場一樓，英文叫**Fu Heng Sports Centre**。行政上歸大埔區。設施有籃球場、排球場、羽毛球場、壁球場、乒乓球檯、活動室、健身室。

## 出面網頁
* 官方網頁
富善體育館

**富善體育館**，香港室內體育館之一，喺大埔富善邨，多層停車場至頂六樓，英文叫**Fu Shin Sports Centre**。行政上歸大埔區。設施有籃球場、排球場、羽毛球場、乒乓球檯、活動室、健身室、舞蹈室。

由香港房屋委員會承建，一九八六年十一月一號啟用，區域市政局管，局方喺區內首座體育館。二〇〇〇年一月一號，廢除區域市政局，歸康樂文化事務署管。

## 史
一九八九年九月十九號，區域市政局大埔區委員會，定命名為**富善體育館**。由房屋署興建，斥資七百三十萬港圓，佔地千五平方米。局方喺區內首座體育館。一九八六年十一月一號啟用。

開幕禮喺下年，一九八七年二月十六號，時任房屋署長彭玉陵，鑰匙移交區域市政局主席張人龍，主禮嘉賓有局方大埔區委員會主席鄧佩達，有區域市政總署署長孫明揚，有大埔區議會主席黃源章。

二〇〇〇年一月一號，香港特區政府廢除區域市政局後，歸康樂及文化事務署管。二〇〇二年，經公眾衞生及市政條例，英文由**Fu Shin Indoor Recreation Centre**，改名**Fu Shin Sports Centre**。

二〇〇八年，用過做夜天同行計劃，每月兩次，開埋晚十一點半到凌晨兩點半，為區內青少年舉辦文娛康樂體育，減少青少年流連街頭。時任勞工及福利局局長張建宗，嗰年二月十六號到訪，瞭解計劃實際情況。

## 設施
多用途主場，無空氣調節，場有重疊劃綫，劃做羽毛球場四個，籃球場一個，排球場一個。另有舞蹈室、健身室、多用途活動室兩個，以及輔助設施，好似洗手間同更衣室咁。

## 攷

## 出面網頁
* 官方網頁
鳳琴街體育館

**鳳琴街體育館**，香港室內體育館之一，喺元朗鳳攸北街二十號，一邊為鳳琴街，英文叫**Fung Kam Street Sports Centre**。行政上歸元朗區。設施有籃球場、排球場、羽毛球場、乒乓球檯、活動室、健身室。

一九八七年三月廿五號開，歸康樂及文化事務署管。

## 設施
館高兩層，主場設四百觀眾席，可以做籃球場兩個、排球場兩個，或者羽毛球場八個。

另有多用途活動室三個、乒乓球室兩個，同收費停車場車位十五個。

## 出面網頁
* 官方網頁
楓樹窩體育館

**楓樹窩體育館**，香港室內體育館之一，喺青衣楓樹窩路十號，青衣邨第二期，英文叫**Fung Shue Wo Sports Centre**。行政上歸葵青區。設施有籃球場、排球場、羽毛球場、活動室、健身室。

區域市政局決定間體育館叫**楓樹窩體育館**，但當時青衣鄉事委員會主席同區議員覺得，「楓樹窩」只係一條鄉村仔，唔能夠代表青衣。局方葵青區委員會就話個會有唔同地區人士代表，諮詢唔會做得唔夠，所以決定用呢個名。事後房屋署指局方嘅體育館改名諮詢做得唔夠，擔心居民反對而要求局方再諗個名。

## 出處

## 出面網頁
* 官方網頁
恒安體育館

**恒安體育館**，香港室內體育館之一，喺沙田馬鞍山恒安邨恒安商場四樓，英文叫**Heng On Sports Centre**。行政上歸沙田區。設施有籃球場、排球場、羽毛球場、壁球場、乒乓球檯、活動室、健身室。

區域市政局為咗沙田區人口增長對體育設施嘅需求，用咗600萬港紙起恒安體育館。1989年11月1日啟用，繼美林體育館同源禾路體育館後，沙田區第三間體育館。

## 出處

## 出面網頁
* 官方網頁
坑口體育館

**坑口體育館**，香港室內體育館之一，喺將軍澳坑口培成路三十八號，西貢將軍澳政府綜合大樓一到三樓，英文叫**Hang Hau Sports Centre**。行政上歸西貢區。設施有籃球場、排球場、羽毛球場、乒乓球檯、活動室、健身室、兒童遊戲室、室內緩跑徑。

二〇一一年五月完工，同年十二月廿九號啟用。

## 場內設備
多用途個主場館，有一千二百個觀眾席。另有健身室一個、多用途活動室一個、乒乓球室一個、兒童遊戲室一個、健體資訊閣一個。室內緩跑徑長約一百五十米。

## 出面網頁
*坑口體育館
港灣道體育館

**港灣道體育館**，香港室內體育館之一，喺灣仔港灣道二十七號，一邊係杜老誌道，英文叫**Harbour Road Sports Centre**。行政上歸灣仔區。設施有籃球場、排球場、羽毛球場、壁球場、乒乓球檯、活動室、舞蹈室。

因港鐵沙中綫會展站工程，港灣道體育館同側邊灣仔游泳池一齊拆卸，並搬到南面。新大樓高五層，用好多透明玻璃，加強採光，並將引入屋頂綠化，頂安太陽能電池板供電。體育館分兩期興建，原預計於二〇一六年落成，但延遲到二〇一七年五月八號開張。

工程完成後，灣仔北公共運輸交匯處會搬返嗰度，而上蓋會興建會議中心。

## 設施
體育館佔地約六千三百平方米，有多用途主場一個，用來做籃球場或者排球場等。另有舞蹈室兩間、壁球室五間、乒乓球室有乒乓球檯七張，以及健身室。


Harbour Road Sports Centre after relocation.jpg|搬後體育館背面
Harbour Road Sports Centre interior 201706.jpg|壁球室外通道
Harbour Road Sports Centre Table Tennis Room 201706.jpg|乒乓球室
Harbour Road Sports Centre under relocation in June 2016.jpg|體育館重建地盤


## 參考

## 出面網頁
* 官方網頁
曉光街體育館

**曉光街體育館**，香港室內體育館之一，喺觀塘曉光街二號，英文叫**Hiu Kwong Street Sports Centre**。行政上歸觀塘區。設施有籃球場、排球場、羽毛球場、壁球場、乒乓球檯、活動室、舞蹈室。

## 出面網頁
* 官方網頁
法證先鋒IV

《**法證先鋒IV**》（英文：**Forensic Heroes IV**）係2020年香港電視廣播有限公司嘅時裝查案電視劇，係法證先鋒系列嘅第四輯，總共有30集，由黃浩然、李施嬅、譚俊彥、陳煒、朱晨麗同湯洛雯領銜主演，由鄭俊弘、鄭希怡、張曦雯、海俊傑、陳敏之、張頴康、謝雪心同康華聯合主演，並由謝賢、米雪、鮑起靜同麥玲玲特別演出，總監製梅小青。呢套劇係梅小青退休前嘅最後一部作品。除咗其中一單案件會承接第三輯嘅結局，其餘嘅劇情同前三輯無關。

## 角色
### 法證事務部

### 法醫科

### 西九龍總區重案組

### 高家

### 聞家

### 郭家 / 唐家

### 其他角色

### 特別演出

## 參考

## 出面網頁
*法證先鋒IV
顯徑體育館

**顯徑體育館**，香港室內體育館之一，喺沙田顯徑邨顯徑商場，車公廟路同顯徑街交界，英文叫**Hin Keng Sports Centre**。行政上歸沙田區。設施有籃球場、排球場、羽毛球場、壁球場、乒乓球檯、活動室、舞蹈室。

館一九八八年十二月十五號開，同顯徑邨、顯徑商場同期落成同啟用。

## 設施
館高三層，多用途主場，可化成籃球場一個，或排球場一個，或羽毛球場三個。另有壁球室兩間、健身室一間、多用途活動室一間，以及乒乓球檯一張。

多用途主場多年來無安裝空氣調節，只有掛牆風扇四部。有人會見焗，然體育館為舊式設計，難加氣調節。

## 參考

## 出面網頁
* 官方網頁
物種形成

**物種形成**（；）係指族群進化成唔同物種嘅過程。

## 物種概念

物種（species）喺廿一世紀初嘅生物學界都仲係一個有些少爭議性嘅概念。最基本上，物種可以用交配嚟定義嘅，即係所謂嘅生物物種概念（The Biological Species Concept；BSC）：喺呢個定義下，一個「物種」嘅生物指嘅係一個或者多個族群嘅生物，而呢啲族群係
#有能力同對方配種－指正常嘅異性個體有能力同對方交配並且生出有繁殖能力嘅後代；而且
#喺繁殖上同其他族群分開嘅。

例如係人類呢個族群噉，白種人同黃種人－又或者日本人同漢人、又或者粵人同第啲漢族民系－之間有住血統同埋外型上嘅差異，但佢哋之間有能力配種（白人同黃種人通婚可以生到有生殖能力嘅後代出嚟），而呢幾個族群都係冇能力同人以外嘅生物配種嘅，例如一個人－無論佢係邊個人種都好－同一隻馬交配唔會生到啲乜嘢後代出嚟，所以人類係一個同馬唔同嘅物種；又例如係獅虎（liger）噉，公嘅獅子同乸嘅老虎交配可以生到獅虎呢種動物出嚟，但獅虎幾乎係一定冇生殖能力嘅，所以獅子同埋老虎喺生物學界先會俾人當做兩個唔同嘅物種嚟睇。

## 形成機制
物種形成主要有兩大機制：異域性（allopatric）同埋同域性（sympatric）。異域性指多過一個族群嘅生物受地理上嘅隔離而由同一個物種變成多個唔同物種嘅過程，例如係因為遷徙等嘅原因同一個物種分開做幾組，搬去唔同嘅地方度住，再分別噉適應各自嘅環境而進化，如果佢哋要適應嘅環境唔同或者有明顯嘅基因漂變，進化到咁上下呢幾組之間嘅差異會大到冇能力同對方配種－變咗做唔同嘅物種。呢種分化喺人身上都睇得到：各個人種嘅膚色等特徵因為住嘅環境唔同而進化到唔一樣，只不過係人仲未分化到冇能力彼此之間配種，所以仲算係同一個物種。如果將異域性物種形成嘅過程畫做抽象化嘅圖解（色水表示基因庫嘅特徵）：


File:Allopatric Speciation (Process diagram).png|Original population－原初族群Geographical barrier－地理分隔Reproductive isolation－繁殖上嘅分離


另一方面，同域性物種形成係指有個新物種去到某一個環境，同一個固有物種喺同一個地區度住，但因為繁殖或者溝通等嘅行為差異而同唔到對方配種，最後兩者分化到變做兩個唔同嘅物種，例如係印尼就有一種蝙蝠因為佢哋之間把聲有差異，而且佢哋係靠認對方把聲嚟搵伴侶嘅，搞到佢哋產生咗幾個把聲唔同嘅族群。呢幾個族群仲要拒絕同其他族群交配，最後產生咗三個從來都未雜交嘅族群。如果畫做抽象化圖解嘅話：

File:Sympatric Speciation Schematic.svg|Original population－原初族群Isolation－（因為地理以外嘅因素造成嘅）分離


同域性物種形成可以再細分做兩種：近域性（peripatric）同埋鄰域性（parapatric）。近域性物種形成指一個族群地理上同原本嘅族群隔離咗，打後因為呢個新族群擴大而同本嚟嗰個族群有接觸，但喺呢個時候兩個族群嘅差異經已大到配唔到種－變咗做兩個唔同嘅物種；鄰域性物種形成指嘅係一個族群分咗個細族群出嚟，而呢個細族群搬咗去就喺旁邊嘅地區度住，雖然兩個族群喺地理上相連，但係某啲交流上嘅困難搞到佢哋最後分化咗做唔同嘅物種。


File:PT05 ubt.jpeg|兩隻嚟自唔同地域嘅黑脊鷗
File:Ring species seagull.svg|黑脊鷗嘅居住地分佈；相鄰地區嘅黑脊鷗族群先至有能力同對方配種。

最出名嘅鄰域性物種形成例子係環狀物種（ring species）。環狀物種係生物學上一個廣受討論嘅進化現象：一柞族群分別噉住喺一柞相鄰嘅區域嗰度，因為上述嘅進化過程令到佢哋當中地理上離對方愈遠嘅族群（遺傳上）愈係同對方唔同，而相鄰嘅族群之間嘅相似性高到足以同對方配種，但唔相鄰嘅族群就做唔到呢樣嘢。住喺北極圈嗰頭嘅各黑脊鷗（學名：*Larus argentatus*）族群就係噉樣。
## 形成率

## 選擇機制

## 遺傳機制

## 人工物種形成

## 睇埋
*絕種
*本質主義
*遺傳演算法
*互通程度

## 攷

## 拎
渣華道體育館

**渣華道體育館**，香港室內體育館之一，喺北角渣華道九十九號，渣華道市政大廈三到五樓，英文叫**Java Road Sports Centre**。行政上歸東區。設施有籃球場、排球場、羽毛球場、壁球場、乒乓球檯、活動室、舞蹈室、兒童遊戲室、美式桌球檯。

## 出面網頁
* 官方網頁
東啟德體育館

**東啟德體育館**，香港室內體育館之一，喺新蒲崗六合街三十號，英文叫**Kai Tak East Sports Centre**。行政上歸黃大仙區。設施有籃球場、排球場、羽毛球場、壁球場、乒乓球檯、活動室、運動攀登設施。

## 出面網頁
* 官方網頁
九龍城體育館

**九龍城體育館**，香港室內體育館之一，喺九龍城衙前圍道一百號，九龍城市政大廈三樓，英文叫**Kowloon City Sports Centre**。行政上歸九龍城區。設施有籃球場、排球場、羽毛球場、壁球場、乒乓球檯、活動室。

## 出面網頁
* 官方網頁
港島東體育館

**港島東體育館**，香港室內體育館之一，喺西灣河鯉景道五十二號，英文叫**Island East Sports Centre**。行政上歸東區。設施有籃球場、排球場、羽毛球場、舞蹈室、活動室、乒乓球檯、高爾夫球設施、健身室、兒童遊戲室、草地滾球場、游泳池。場歸康樂及文化事務署管，二〇〇一年一月開張。

## 設施
館高四層，地下為健身室。一樓設港島東游泳池，有訓練池、嬉水池及戲水池。二樓兒童遊戲室及泳池餐廳。三樓有乒乓球室，有室內草地滾球場，球道四條，同埋康樂室；四樓有多用途主場，做得籃球場兩個，或排球場兩個，羽毛球場六個，另有室內運動攀登牆兩幅。重有室內哥爾夫球室三間。

## 攷

## 出面網頁
* 官方網頁
九龍公園體育館

**九龍公園體育館**（）係香港一室內體育館，喺尖沙嘴柯士甸道二十二號，九龍公園西北角，行政上歸油尖旺區。設施有排球場、投球場、羽毛球場、手球場、壁球場、活動室、健身室、舞蹈室、乒乓球檯。

體育館為九龍市區內至大，亦會舉辦展覽、會議，以及其他活動。有數座移動看台，設座八百席。

## 設施
主場鋪櫸木地板，可做籃球場三個、或排球場三個、或投球場三個、羽毛球場十二個，或手球場一個。副場做得乒乓球、武術、劍擊及其他康樂活動。

一樓有壁球場三間、多用途活動室兩間，以及舞蹈室、健身室同活動室。

## 攷

## 出面網頁
* 官方網頁
官涌體育館

**官涌體育館**，香港室內體育館之一，喺官涌寶靈街十七號，官涌市政大廈五到七樓，就近官涌街、廣東道以及九龍佐治五世紀念公園，英文叫**Kwun Chung Sports Centre**。行政上歸油尖旺區。設施有籃球場、排球場、羽毛球場、壁球場、乒乓波檯、活動室、健身室、舞蹈室。

館一九九一年一月二號開張，歸康樂及文化事務署管。

## 設施
*場地及場務辦事處
*訂場處
*多用途主場，面積一千三百九十八平方米，內為籃球場二個，或排球場二個，或羽毛球場八個
*舞蹈室一間，一百零五平方米，又做得瑜伽或柔道等
*健身室一間，面積共二百四十平方米，容納二十人，有健身器材
*康樂場地八間，做得壁球室或乒乓球室
*器材貯物室
*救護室
*經理室
*控制室
*男洗手間及男更衣室
*女洗手間及女更衣室
*有三部𨋢上落各層。

Hong Kong Kwun Chung Circuit Sports Centre 4.JPG|壁球室
Hong Kong Kwun Chung Circuit Sports Centre 5.JPG|已放置乒乓球桌的壁球室，用作乒乓球室
Hong Kong Kwun Chung Circuit Sports Centre 6.JPG|健身室
Hong Kong Kwun Chung Circuit Sports Centre 7.JPG|平面圖


## 攷

## 出面網頁
* 官方網頁
分子生物學

**分子生物學**（**molecular biology**）係生物學嘅一個子領域，研究分子層面嘅生命現象。
荔枝角公園體育館

**荔枝角公園體育館**，香港室內體育館之一，喺荔枝角荔灣道一號，荔枝角公園北邊，英文叫**Lai Chi Kok Park Sports Centre**。行政上歸深水埗區。設施有籃球場、排球場、羽毛球場、壁球場、乒乓球檯、活動室、舞蹈室。館歸康樂及文化事務署管。

館一九八三年四月六號開張。

## 設施
*多用途主場，可做籃球場兩個，或排球場兩個，或羽毛球場八個
*舞蹈室一間，面積約八十九平方米
*多用途活動室一間，可玩壁球或乒乓球
*乒乓球室兩間

## 攷

## 出面網頁
* 官方網頁
鯉魚門體育館

**鯉魚門體育館**，香港室內體育館之一，喺九龍鯉魚門油塘，鯉魚門市政大廈二到五樓，英文叫**Lei Yue Mun Sports Centre**。行政上歸觀塘區。設施有籃球場、排球場、羽毛球場、活動室、健身室、運動攀登設施、散手訓練場、乒乓球檯、美式桌球檯、壁球場、兒童遊戲室。

## 出面網頁
* 官方網頁
良田體育館

**良田體育館**，香港室內體育館之一，喺屯門田景邨停車場四字樓，英文叫**Leung Tin Sports Centre**。行政上歸屯門區。設施有籃球場、排球場、羽毛球場、壁球場、乒乓球檯、活動室、健身室。

佢原本為良田邨起，所以有咁嘅名。邨起成之後，就一分為二，即良景邨、田景邨。館由香港房屋委員會承建，喺一九九〇年八月二十號啟用。至初歸區域市政局管，局方屯門區體育館第三間。二〇〇〇年一月一號廢局，改歸康樂文化事務署管。

## 史
一九八五年新界拓展署，寫咗屯門新市鎮發展計劃，計劃喺屯門第一區興建室內體育館，為擬建良田邨一帶居民，提供康樂設施。計劃由香港房屋委員會負責，並於一九八六、八七年度動工。而屋邨起成，分成良景邨、田景邨。

館喺田景邨停車場頂層，斥資二千一百一十萬港圓，一九九〇年八月二十號啟用，交畀區域市政局管，局方屯門區第三間。為咗隔音好啲，用咗預力混凝土興建 。

一九九〇年十二月，啟用四個月後，主場天花批盪冧咗落來，有成三米乘三米，幸而無死無傷。事後即時關閉，區域市政局同區域市政總署，要求房屋署提交事件詳細報告，調查房屋署承建體育館施工質素。一九九一年三月，房屋署喺主場天花，加裝鄲鐵絲網，以防再冧，並同區域市政總署視察其他體育館後，實屬個別事件。

二〇〇〇年一月一號，香港特區政府廢區域市政局後，改歸康樂及文化事務署打理。二〇〇二年公眾衞生及市政條例，英文名**Leung Tin Indoor Recreation Centre**，改做**Leung Tin Sports Centre**。

## 設施
多用途主場一個，初時無空氣調節。重疊劃寫，劃做羽毛球場八個，籃球場兩個，排球場兩個。二〇〇三年二月，安裝空氣調節，又更換地板，二〇〇四年五月十六號重新開放。另有活動室一間、健身室、壁球室三間。有輔助設施，好似洗手間、更衣室、救傷室咁。二零二五年十月二號，一號二號壁球室翻新，二〇〇六年二月十六號重開。

## 攷

## 出面網頁
* 官方網頁
駱克道體育館

**駱克道體育館**，香港室內體育館之一，喺灣仔軒尼詩道二百二十五號駱克道市政大廈十一樓，英文叫**Lockhart Road Sports Centre**。行政上歸灣仔區。設施有籃球場、排球場、羽毛球場、壁球場、乒乓球檯、活動室、健身室。

## 出面網頁
* 官方網頁
朗屏體育館

**朗屏體育館**，香港室內體育館之一，喺元朗朗屏邨朗屏商場二樓二百零二號，英文叫**Long Ping Sports Centre**。行政上歸元朗區。設施有籃球場、排球場、冇冷氣嘅羽毛球場、壁球場、乒乓球檯、活動室、健身室。

體育館喺1989年1月28號開幕，由時任區域市政局]元朗區委員會主席黎國耀、康樂事務委員會主席何文匯、元朗區議會主席戴權、及房屋署高級建築師簡格致主持剪綵儀式。

## 出面網頁
* 官方網頁
龍琛路體育館

**龍琛路體育館**，香港室內體育館之一，喺上水馬會道一百五十五號，另一邊為龍琛路，英文叫**Lung Sum Avenue Sports Centre**。行政上歸北區。設施有籃球場、排球場、羽毛球場、壁球場、乒乓球檯、活動室、健身室、舞蹈室。

區域市政局揀喺上水第6區石湖墟到起體育館，佔地4,400平方米。駛咗2,800萬港紙，1989年2月動工，係北區首間體育館。

## 出處

## 出面網頁
* 官方網頁
馬鞍山體育館

**馬鞍山體育館**，香港室內體育館之一，喺馬鞍山鞍駿街十四號，英文叫**Ma On Shan Sports Centre**。行政上歸沙田區。設施有籃球場、排球場、羽毛球場、手球場、乒乓球檯、健身室、舞蹈室、活動室、兒童遊戲室。

## 場內設備
多用途主場，可做籃球場兩個、或排球場兩個、或羽毛球場八個、或手球場一個。有一千五百個觀眾席。另有多用途活動室、乒乓球室、舞蹈室及健身室，更有兒童遊戲室，以「奇趣礦洞」為題。另外，亦設有體育用品舖。


File:HK_MOS_SportsCentre_ScoreBoard.jpg|電子記分牌
File:HK_MOS_SportsCentre_Bear.jpg|花花大熊人


## 出面網頁
* 官方網頁
荔景體育館

**荔景體育館**，香港室內體育館之一，喺葵涌荔景麗祖路六十號，英文叫**Lai King Sports Centre**。行政上歸葵青區。設施有籃球場、排球場、羽毛球場、壁球場、乒乓球檯、活動室、健身室。

## 出面網頁
* 官方網頁
藍田（南）體育館

**藍田（南）體育館**，香港室內體育館之一，喺觀塘藍田碧雲道一百七十號，英文叫**Lam Tin South Sports Centre**。行政上歸觀塘區。設施有籃球場、排球場、投球場、羽毛球場、活動室、健身室、壁球場、乒乓球檯、兒童遊戲室。

## 出面網頁
* 官方網頁
莊正

**莊正**（，）係香港男歌手，2019年正式出道，同年11月因為涉嫌參與理大圍城戰而被控「暴動罪」被音樂公司解約。

## 簡歷
莊正喺2013年憑住演出網上短片《Come On James》男主角而開始出名。2014年，佢用組合VnP身份參加歌曲創作比賽贏咗，簽約Sony Music HK，不過組合一直無機會出道，到2019年先至有機會用個人身份正式出道，頭一首派台歌叫《開放世界》。

2019年11月理大圍城戰嗰陣，莊正因為身處現場而畀警方拘捕，之後被控告「暴動罪」。2020年1月，Sony Music HK以政治理由正式向莊正解約，之後轉做獨立歌手，同月底推出用反送中做主題嘅新歌《Will (not) see you soon》。

## 參考


## 出面網頁
*
摩士公園體育館

**摩士公園體育館**，香港室內體育館之一，喺黃大仙鳳舞街四十號，摩士公園邊，英文叫**Morse Park Sports Centre**。行政上歸黃大仙區。設施有籃球場、排球場、羽毛球場、乒乓球檯。

## 出面網頁
* 官方網頁
梅窩體育館

**梅窩體育館**，香港室內體育館之一，喺大嶼山梅窩，銀石街九號，梅窩市政大廈一樓，英文叫**Mui Wo Sports Centre**。行政上歸離島區。設施有籃球場、排球場、羽毛球場、門球場、活動室、健身室、壁球場。

## 出面網頁
* 官方網頁
牛頭角道體育館

**牛頭角道體育館**，香港室內體育館之一，喺觀塘牛頭角，牛頭角道牛頭角市政大廈三到四樓，英文叫**Ngau Tau Kok Road Sports Centre**。行政上歸觀塘區。設施有籃球場、排球場、羽毛球場、乒乓球檯、活動室、健身室。公園開放時間為。

## 出面網頁
* 官方網頁
朱晉傑

**朱晉傑**（，）係香港男節目主持人，做過ViuTV旗下藝人。

## 簡歷
朱晉傑喺香港大學專業進修學院畢業，2013年參加蘋果動新聞舉辦嘅《動主播選拔賽》攞季軍而入行，做咗蘋果動新聞主播。2017年佢去咗雅虎香港嘅Yahoo!TV做節目製作人；同年佢轉投ViuTV，主要工作係主持娛樂新聞節目。自從做開旁白嘅ViuTV另一男藝人陳炳銓轉做自由身後，佢亦幫過唔少節目做旁白，不過2022年ViuTV將藝人業務轉交新公司MakerVille嗰陣，佢未有同MakerVille簽約，轉做自由身。

## 演出
### 節目主持（ViuTV）
*2017年開始：《Interviu》
*2017年開始：《十五分鐘熱度》
*2018年：《大星講》
*2020年：《今日疫情》
*2020年：《埋嚟睇 埋嚟玩》
*2020年：《今晚趁熱食》
*2020年：《大發夢家》（第二季）
*2020年：《晚吹—就係唔科學》
*2021年：《家務戰場》

### 節目演出（ViuTV）
*2018年：《Good Night Show 全民星戰》參賽者
*2020年：《鼠年行運要點相》嘉賓
*2020年：《娛樂 ON AIR》第5集嘉賓
*2021年：《海陸勁技場》參賽者
*2025年：《730 玩返轉》嘉賓
*2025年：《Lyman舞士道》第8集嘉賓

### 節目旁白（ViuTV）
*2019年：《C9旅行團》
*2020年：《踢館》
*2021年：《調查男女》
*2021年：《最後一屆口罩小姐選舉》
*2021年：《中女唔易做》
*2021年：《蟲前有10個女仔》
*2022年：《演員·門》
*2022年：《為食家族》
*2022年：《嘥料》
*2022年：《尾二一屆口罩小姐選舉》
*2023年：《區區有得揀》
*2024年：《P1X3L 5G 上位計劃》
*2025年：《Lyman舞士道》
*2026年：《馬力十足賀新年》

### 電視劇（ViuTV）
*2019年：《娛樂風雲》 飾 CK（《娛樂一週》記者）
*2022年：《冥冥之中》 飾 志雄
坪洲體育館

**坪洲體育館**，香港室內體育館之一，喺坪洲寶坪街六號，坪洲市政大廈，另一邊為露坪街，英文叫**Peng Chau Sports Centre**。行政上歸離島區。設施有籃球場、排球場、羽毛球場、壁球場、活動室、健身室。

## 出面網頁
* 官方網頁
林士德體育館

**林士德體育館**，香港室內體育館之一，喺葵涌葵芳，興芳路一百七十六號，近興芳路遊樂場，英文叫**Osman Ramju Sadick Memorial Sports Centre**。行政上歸葵青區。設施有籃球場、排球場、羽毛球場、乒乓球檯、活動室、健身室、舞蹈室。

館一九八〇年十月二十七號開張。二〇一〇年三月三號到六月二十五號，個館翻新過。

館以林士德命名，舊時香港回教領袖。

## 攷

## 出面網頁
* 官方網頁
屏山天水圍體育館

**屏山天水圍體育館**，香港室內體育館之一，喺元朗屏山天水圍，聚星路一號，屏山天水圍文化康樂大樓低座一到三樓，英文叫**Ping Shan Tin Shui Wai Sports Centre**。行政上歸元朗區。設施有籃球場、排球場、羽毛球場、乒乓球檯、活動室、兒童遊戲室。

館二〇一二年二月一號開張，歸康樂及文化事務署管。

## 設施
館三樓有多用途主場，做到籃球場兩個、或排球場兩個，或羽毛球場八個，有七十觀眾席。而一、二樓有多用途活動室二間，而面積一間為一百八十二平方米，另一間為七十九平方米，有乒乓球室一間，面積一百一十二平方米的，以及兒童遊戲室一間，面積六十六平方米，以海洋世界為題，但不設健身室。

體育館四樓為戶外花園，但未有開放。

## 參考資料

## 出面網頁
*康樂及文化事務署
蒲崗村道體育館

**蒲崗村道體育館**，香港室內體育館之一，喺黃大仙蒲崗村道一百二十號，另一邊為鳳禮道，英文叫**Po Kong Village Road Sports Centre**。行政上歸黃大仙區。設施有籃球場、排球場、羽毛球場、壁球場、乒乓球檯、活動室、健身室、兒童遊戲室。

原名**蒲崗村道室內運動場**，英文**Po Kong Village Road Indoor Games Hall。**一九九六年七月十五號啟用，當初歸市政局管。二〇〇〇年一月一號，廢市政局，歸康樂及文化事務署管。

## 史
市政局一九八八年檢討區內室內運動場需求，當時黃大仙區已有室內運動場五座，決定樂華街增建場館。一九八九年七月，局方康樂委員會，同意展開計劃，但有委員提出場館改為全空氣調節，導致延後，到一九九〇年十月先通過。同時又有另一幅地，規劃做室內運動場，喺蒲崗村道。市政總署就此要求建築署，比較兩方案優劣，一九九一年六月呈交市政局康樂委員會。

當時蒲崗村道項目，叫做**鑽石山室內運動場**，英文Diamond Hill Indoor Games Hall。市政總署按建築署評估，認為蒲崗村道用地較大，容納更多設施之外，亦唔使額外的地基工程，同時保留樂華街籃球場。同時署方應市政局要求，補充兩方案資料。樂華街方案有空氣調節系統，貴蒲崗村道方案三百一十九萬港圓。市政局康樂委員會商討後，同意優先起蒲崗村道方案。

一九九三年五月，市政總署將建築署準備設計明細，提交市政局。擬建第四型室內運動場，四層高，有兒童遊戲室，館外有休憩花園，預計斥資五千六百七十二萬港圓。同年六月，局方各委員會通過，七月大會通過。

一九九四年七月，工程展開。一九九五年十月，命名為**蒲崗村道室內運動場**。一九九六年六月大致完工，總共斥資六千六百三十三萬港圓建成，七月十五號啟用。

二〇〇〇年一月一號，廢市政局，歸康樂及文化事務署管。二〇〇二年公眾衞生及市政條例，由**蒲崗村道室內運動場**，改名**蒲崗村道體育館**。

## 設計
設計理念就想，想喺石屎森林之中，為市民提供康樂活動，環境歡樂舒暢。館內主調翠綠色，用家運動時得清涼感，同時五金材料配合建築設計。設計得獎，一九九八、九九年度建築五金規格說明大獎（海外組別），獎由英國建築五金商會同英國皇家建築師協會主辦，。

## 設施

館佔地六千二百五十平方米，樓高四層。內設多用途主場一個，重疊劃綫，分羽毛球場八個，分籃球場兩個，分排球場兩個。另有多用途壁球室四個、活動室兩個、健身室一個、乒乓球室、兒童遊戲室。有男女更衣室、洗手間。停車場車位五個，充電單車三部。原本再壁球室兩個，使用率低，二〇〇五、〇六改成活動室。

## 公共交通
港鐵鑽石山站A1出口，行10-15分鐘。

## 攷

## 出面網頁
* 官方網頁
寶林體育館

**寶林體育館**，香港室內體育館之一，喺將軍澳寶林邨，英文叫**Po Lam Sports Centre**。行政上歸西貢區。設施有籃球場、排球場、羽毛球場、壁球場、乒乓球檯、活動室、健身室。

館一九八九年七月開張，歸康樂及文化事務署管。

## 設施
館有多用途主場一個，可做羽毛球場三個、或籃球場一個，或作排球場一個。個場無空氣調氣。

此外，有壁球室三間，可做活動室或 乒乓球室。另外設健身室一間，面積約一百二十二平方米，可以舞蹈或打乒乓球。

## 出面網頁
* 官方網頁
保安道體育館

**保安道體育館**，香港室內體育館之一，喺深水埗保安道三百二十五到九號，保安道市政大廈二到三樓，英文叫**Po On Road Sports Centre**。行政上歸深水埗區。設施有籃球場、排球場、羽毛球場、壁球場、乒乓球檯、活動室、健身室、舞蹈室。

## 出面網頁
* 官方網頁
保榮路體育館

**保榮路體育館** (，) 係香港一座室內體育館，喺新界上水百和路19號。佢夾喺上水官立中學同保榮路休憩處之間，行政上歸北區。承建商為中國建築。

## 設施
### 運動設施
*籃球場
*排球場
*羽毛球場
*乒乓球室
*美式桌球檯
*活動室
*健身室（362平方米）
*室內緩跑徑（162米一圈）
*運動攀登設施

### 其他設施
*兒童遊戲室
*觀眾席看台（可以容納1200人）
*救護室
*男、女更衣室及洗手間（設有無障礙設施）
*育嬰室
*停車場（提供29個車位，設有1個暢通易達停車位）

## 交通
;上水官立中學
*九龍巴士70K線 往華明邨（經上水站、翠麗花園、天平邨、聯和墟、粉嶺中心、粉嶺南）
*九龍巴士76K線 往清河邨 
*九龍巴士78K線 往沙頭角（途徑粉嶺站、聯和墟、軍地）
*九龍巴士270B線 往上水總站（經上水站）
*新界區專線小巴502線 往大埔那打素醫院（經粉嶺南、太和、大埔中心）

;御景峰
*九龍巴士270B線 往奧運站（經粉嶺站、粉嶺南、粉嶺公路轉車站、青沙隧道轉車站、荔枝角、深水埗、旺角）
*九龍巴士273A線 往華明邨（經粉嶺站、粉嶺南）
*九龍巴士273B線 往上水站
*過海隧巴978線 往華明邨（經粉嶺站、粉嶺南）

;清河邨
*九龍巴士76K線 往郎屏邨（經上水站、古洞、新田、元朗）
*九龍巴士277E線 往藍田站（經粉嶺公路轉車站、大老山隧道、九龍灣、觀塘市中心）
*九龍巴士277E線 往天平邨（經上水站、翠麗花園）
*過海隧巴978線 往灣仔北（經大欖隧道、西區海底隧道、上環、中環、金鐘）

;欣翠花園
*九龍巴士270A線 往麼地道（經粉嶺站、粉嶺南、粉嶺公路轉車站、獅子山隧道、九龍塘、油麻地、尖沙咀）
*九龍巴士273D線 往華明邨（經粉嶺站、粉嶺南）
*九龍巴士278X線 往荃灣如心廣場（經粉嶺站、粉嶺南、粉嶺公路轉車站、城門隧道、梨木樹、大窩口、荃灣）
*九龍巴士279X線 往聯和墟（經粉嶺站、粉嶺南、粉嶺中心）
*機場巴士A43線 往聯和墟（經粉嶺站、粉嶺南、粉嶺中心）

;華慧園
*九龍巴士270A線、九龍巴士273D線、九龍巴士278X線 往上水總站（經上水站）
**九龍巴士279X線 往青衣站（經上水站、大欖隧道、長亨邨）
*機場巴士A43線 往機場（經上水站、大欖隧道、青馬大橋)

;太平總站
*九龍巴士276A線 往天恆邨（經上水站、天水圍）
海傍街體育館

**海傍街體育館**，香港室內體育館之一，喺長洲大興堤路，長洲市政大廈一樓，另一邊為大新海傍路，英文叫**Praya Street Sports Centre**。行政上歸離島區。設施有羽毛球場、活動室、壁球場、門球場。

天台為海傍街體育館天台休憩處。

## 出面網頁
* 官方網頁
鰂魚涌體育館

**鰂魚涌體育館**，香港室內體育館之一，喺鰂魚涌，鰂魚涌街三十八號，英文叫**Quarry Bay Sports Centre**。行政上歸東區。設施有籃球場、排球場、羽毛球場、壁球場、乒乓球檯、活動室、健身室、舞蹈室。

## 出面網頁
* 官方網頁
石硤尾公園體育館

**石硤尾公園體育館**，香港室內體育館之一，喺石硤尾南昌街二百九十號，石硤尾公園內，英文叫**Shek Kip Mei Park Sports Centre**。行政上歸深水埗區。設施有籃球場、排球場、投球場、手球場、羽毛球場、活動室、舞蹈室、健身室、兒童遊戲室、運動攀登設施。

## 出面網頁
* 官方網頁
石塘咀體育館

**石塘咀體育館**，香港室內體育館之一，喺石塘嘴皇后大道西四百七十號。石塘咀市政大廈五樓，英文叫**Shek Tong Tsui Sports Centre**。行政上歸中西區。設施有籃球場、排球場、羽毛球場、壁球場、乒乓球檯、活動室、健身室、舞蹈室、兒童遊戲室。

## 出面網頁
* 官方網頁
瑞和街體育館

**瑞和街體育館**，香港室內體育館之一，喺觀塘瑞和街九號，瑞和市政大廈八、九樓，英文叫**Shui Wo Street Sports Centre**。行政上歸觀塘區。設施有籃球場、排球場、羽毛球場、壁球場、乒乓球檯、活動室。

## 出面網頁
* 官方網頁
動量保存法則

**動量保存法則**（粵拼：dung6 loeng6 bou2 cyun4 faat3 zak1，英文：Conservation of momentum）又嗌**動量守恆定律**（粵拼：dung6 loeng6 sau2 hang4 ding6 leot6），表明咗如果物體受到嘅外力係零，噉呢個物體嘅系統入面嘅動量同向量都會保持唔變，系統質心維持原本嘅運動狀態。而根據牛頓第三定律，動量唔可以憑空噉變出嚟或者消滅咗佢，只能夠將佢哋傳遞去第啲嘢度。

## 攷
富川市

**富川市**（）係喺韓國京畿道西邊嘅城市，喺1973年成立，係一個用工業為主嘅地方。佢嘅東面係首爾、西面係仁川。
安山市

**安山市**（on1 saan1 si5）（）係韓國京畿道西南面嘅城市。佢嘅北面係始興、南面係華城、東面係軍浦。
安養

**安養**（on1 joeng5）（）係韓國京畿道嘅特定市，位置喺首爾同埋水原之間。安養市依家嘅市長係崔大鎬（）。

## 攷
南楊州

**南楊州**（naam4 joeng4 zau1）（）係韓國京畿道中東面嘅一個市，面積460平方公里，人口有581,629人。
華城市

**華城市**（），係南韓京畿道嘅一個市，喺首爾嘅西南面大約48公里。成個市嘅總面積係688平方公里，人口有86萬（到2021年4月為止）。
議政府

**議政府**（ji5 zing3 fu2）（）係韓國京畿道中北面嘅一個市。東面係抱川同埋南楊州，西面同北面係楊州，南面同首爾連住。
始興市

**始興**（ci2 hing1）（）係韓國京畿道中部嘅一個市。2005年有441,147個人喺嗰度住。
兆麟體育館

**兆麟體育館**，香港室內體育館之一，喺新界屯門兆麟街十九號屯門兆麟政府綜合大樓二到五檈，英文叫**Siu Lun Sports Centre**。行政上歸屯門區。設施有活動室、羽毛球場、籃球場、兒童遊戲室、健身室、手球場、運動攀登設施、乒乓球檯、排球場。公園開放時間為，朝七晚十一時，除非嗰日定期保養。

## 出面網頁
* 官方網頁
順利邨體育館

**順利邨體育館**，香港室內體育館之一，喺觀塘順利邨道，同順利邨隔條馬路，英文叫**Shun Lee Tsuen Sports Centre**。行政上歸觀塘區。設施有籃球場、投球場、羽毛球場、體操訓練場、健身室、舞蹈室、乒乓球檯、壁球場、活動室、高爾夫球設施、運動攀登設施、兒童遊戲室。

## 出面網頁
* 官方網頁
士美非路體育館

**士美非路體育館**，香港室內體育館之一，喺堅彌地城士美非路十二號K，士美非路市政大廈四到七樓，英文叫**Smithfield Sports Centre**。行政上歸中西區。設施有籃球場、排球場、羽毛球場、健身室、舞蹈室、活動室、乒乓球檯、壁球場、美式桌球檯、兒童遊戲室。

## 設備
* 多功能主場，可做籃球場兩個、或排球場兩個，或羽毛球場八個
* 看台四百三十八觀眾席
* 桌球室兩個
* 壁球場三個，可做乒乓球室，或者活動室
* 兒童遊戲室
* 健身室
* 舞蹈室
* 乒乓球室兩間，有乒乓球桌七張
* 射箭室兩間


File:Smithfield Sports Centre Level 4 Children Play Room 2017.jpg|兒童遊戲室
File:Smithfield Sports Centre Level 4 podium 2017.jpg|戶外平台
File:Table Tennis play area in Smithfield Sports Centre.jpg|乒乓球室
File:Snooker play area in Smithfield Sports Centre.jpg|美式桌球室
File:Smithfield Sports Centre Level 5 2017.jpg|體育館5樓大堂


## 出面網頁
* 官方網頁
赤柱體育館

**赤柱體育館**，香港室內體育館之一，喺赤柱，赤柱市場道六號，英文叫**Stanley Sports Centre**。行政上歸南區。設施有籃球場、排球場、羽毛球場、乒乓球檯、舞蹈室、活動室、兒童遊戲室。

## 出面網頁
* 官方網頁
中山紀念公園體育館

**中山紀念公園體育館**，香港室內體育館之一，喺西營盤填地之上，東邊街北十八號，中山紀念公園西面，英文叫**Sun Yat Sen Memorial Park Sports Centre**。行政上歸中西區。設施有籃球場、排球場、投球場、羽毛球場、手球場、健身室、舞蹈室、壁球場、活動室、乒乓球檯、兒童遊戲室。

體育館舊稱**西區公園體育館**，英文**Western Park Sports Centre**。一九九五年五月二十二號開張。西區公園二〇〇二年改名中山紀念公園，體育館到二〇一一年六月一號，先至改名中山紀念公園體育館。

2020年8月，體育館畀政府徵用做武漢肺炎檢測實驗室。

## 出面網頁
* 官方網頁
大興體育館

**大興體育館**，香港室內體育館之一，喺屯門青松觀路三十八號，隔馬路為大興邨，英文叫**Tai Hing Sports Centre**。行政上歸屯門區。設施有籃球場、排球場、投球場、羽毛球場、壁球場、乒乓球檯、活動室、舞蹈室、健身室。

主場一九八七年一月五號開張，而壁球場一九八八年一月二號開張。館歸康樂及文化事務署管，主場二〇〇六年一月翻新過。

## 設施
地下有乒乓球室兩間、舞蹈室、看台，以及多用途主場。主做得籃球場兩個、或排球場兩個、或羽毛球場八個。一樓有會議室、健身室同多用途活動室。

有收費及訂場處、會議室、救傷室、洗手間、更衣室同貯物室。有停車場同單車停泊位。


File:Tai Hing Sports Centre Badminton.jpg|多用途主場
File:Tai Hing Sports Centre Badminton 2.jpg|多用途主場看台


## 出面網頁
* 官方網頁
大角咀體育館

**大角咀體育館**，香港室內體育館之一，喺九龍大角嘴福全街六十三號，大角咀市政大廈五到七樓，英文叫**Tai Kok Tsui Sports Centre**。行政上歸油尖旺區。設施有籃球場、排球場、羽毛球場、運動攀登設施、健身室、兒童遊戲室、乒乓球檯、活動室。

## 出面網頁
* 官方網頁
大埔墟體育館

**大埔墟體育館**，香港室內體育館之一，喺大埔大埔墟，鄉事會街八號，大埔綜合大樓六、七樓，英文叫**Tai Po Hui Sports Centre**。行政上歸大埔區。設施有籃球場、排球場、羽毛球場、乒乓球檯、活動室、健身室、舞蹈室、兒童遊戲室。

## 出面網頁
* 官方網頁
大埔體育館

**大埔體育館**，香港室內體育館之一，喺大埔新圍仔，汀太路十三號，另兩邊為新圍仔路同汀麗路，英文叫**Tai Po Sports Centre**。行政上歸大埔區。設施有籃球場、排球場、羽毛球場、壁球場、乒乓球檯、活動室、健身室、舞蹈室。

區域市政局揀喺大埔第22區新圍仔起體育館，佔地2,900平方米，斥資2,500萬港紙，1989年1月動工。

## 出處

## 出面網頁
* 官方網頁
大頭嶺休憩處

**大頭嶺休憩處**，香港公園之一，遊樂場之一，喺上水大頭嶺，寶石湖路大頭嶺村，英文叫**Tai Tau Leng Sitting-out Area**。行政上歸北區。設施有羽毛球場。公園全日開放。歸康樂及文化事務署管。場地禁煙。

## 攷
多項分佈

**多項分佈**（）係一個將二項分佈廣義化成嘅離散概率分佈，描述嘅試驗有 k 個可能結果，做 n 咁多次（想像掟一粒 k 面嘅骰仔掟 n 咁多次）。概率質量函數係：
:f(k,n,p) = \frac{n!}{x_1!\cdots x_k!} p_1^{x_1} \cdots p_k^{x_k}

## 攷
大窩口體育館

**大窩口體育館**，香港室內體育館之一，喺葵涌大窩口大廈街三十九號，青山公路對上山，英文叫**Tai Wo Hau Sports Centre**，前身係大窩口邨F座。行政上歸葵青區。設施有籃球場、排球場、羽毛球場、壁球場、乒乓球檯、活動室、健身室。

## 出面網頁
* 官方網頁
太和體育館

**太和體育館**，香港室內體育館之一，喺大埔太和邨，太和商場平台，英文叫**Tai Wo Sports Centre**。行政上歸大埔區。設施有籃球場、排球場、羽毛球場、壁球場、乒乓球檯、活動室、健身室。

由香港房屋委員會承建，一九九一年五月六號啟用，當時體育館由區域市政局管，區內第三間。二〇〇〇年一月一號，廢除區域市政局，歸康樂文化事務署管。

## 史
香港房屋委員會負責興建工程，同太和商場一齊起，斥資一千一百四十一萬港圓，落成後交畀區域市政局管。一九九一年五月六號啟用，啟用前，曾向市民免費開放一週，試用場內設施。

二〇〇〇年一月一號，香港特區政府廢除區域市政局後，歸康樂及文化事務署管。二〇〇二年，經《公眾衞生及市政條例》，英文名由**Tai Wo Indoor Recreation Centre**，改為**Tai Wo Sports Centre**。

## 場內設施
佔地千五平方米，樓高三層。多用途主場一個，重疊劃綫做四個羽毛球場、一個籃球場、一個排球場使用。另有多用途活動室、健身室、壁球室三間，以及輔助設施，好似洗手間、更衣室咁。

## 攷

## 出面網頁
* 官方網頁
賽馬會屯門蝴蝶灣體育館

**賽馬會屯門蝴蝶灣體育館**，香港室內體育館之一，喺屯門蝴蝶灣湖山路十一號，英文叫**The Jockey Club Tuen Mun Butterfly Beach Sports Centre**。行政上歸屯門區。設施有籃球場、排球場、羽毛球場、壁球場、乒乓球檯、活動室、健身室、舞蹈室。

一九八八年七月十三號開張，當年英皇御准香港賽馬會資助興建。

## 設施
* 多用途主場，做得籃球場兩個、或排球場兩個、或羽毛球場八個
* 多用途壁球場三間
* 健身室一間
* 舞蹈室一間
* 活動室及乒乓球室一間

## 出面網頁
* 官方網頁
天暉路體育館

**天暉路體育館**，香港室內體育館之一，喺天水圍天瑞路六十三號，英文叫**Tin Fai Road Sports Centre**。行政上歸元朗區。設施有羽毛球場、活動室、籃球場、排球場、健身室、乒乓球檯、兒童遊戲室、運動攀登設施、室內緩跑徑、觀眾席看台。館開朝七晚十一。

館二〇一二年十一月二十七號開張，歸康樂及文化事務署管。

## 設施
館高三層，多用途主場有七百四十五觀眾席，場做得籃球場兩個、或排球場兩個、或羽毛球場八個。另有多用途活動室兩個，同埋健身室、乒乓球室。

館特別之處，多用途主場上方有室內緩跑徑，長約一百三十米，香港嘅體育館為少有，此外本館亦設有兒童遊戲室。

館外有戶外攀石牆，有攀爬線五條，有中國香港攀山及攀登總會認可資格嘅人就用得。

## 攷
天平體育館

**天平體育館**，香港室內體育館之一，喺上水天平邨，天平購物中心三樓，英文叫**Tin Ping Sports Centre**。行政上歸北區。設施有籃球場、排球場、羽毛球場、壁球場、乒乓球檯、活動室、健身室。

館一九八九年五月一號開張，無空氣調節。

## 設施
*多用途主場，做得羽毛球場兩個，或排球場兩個。
*多用途活動室一間
*健身室一間
*乒乓球檯一張

## 出面網頁
* 官方網頁
天瑞體育館

**天瑞體育館**，香港室內體育館之一，喺天水圍天瑞路七號，英文叫**Tin Shui Sports Centre**。行政上歸元朗區。設施有籃球場、排球場、羽毛球場、手球場、乒乓球檯、活動室、健身室、兒童遊戲室。

館二〇〇七年六月二十四號開張。歸康樂及文化事務署管。

## 出面網頁
* 官方網頁
天水圍體育館

**天水圍體育館**，香港室內體育館之一，喺元朗天水圍天柏路一號，英文叫**Tin Shui Wai Sports Centre**。行政上歸元朗區。設施有籃球場、排球場、羽毛球場、壁球場、活動室、健身室、舞蹈室。

## 出面網頁
* 官方網頁
青衣西南體育館

**青衣西南體育館**，香港室內體育館之一，喺青衣涌美路七十號，青衣西南康體大樓入便，英文叫**Tsing Yi Southwest Sports Centre**。行政上歸葵青區。設施有羽毛球場、籃球場、排球場、乒乓球檯、兒童遊戲室、運動攀登設施、舞蹈室。館開朝七晚十一，除咗定期保養日。

## 出面網頁
* 官方網頁
青衣體育館

**青衣體育館**，香港室內體育館之一，喺青衣青綠街三十八號，青衣市政大廈二樓，英文叫**Tsing Yi Sports Centre**。行政上歸葵青區。設施有籃球場、排球場、羽毛球場、壁球場、乒乓球檯、活動室、健身室、舞蹈室。

## 出面網頁
* 官方網頁
荃景圍體育館

**荃景圍體育館**，香港室內體育館之一，喺荃灣柴灣角荃景圍，美環街三十八號，近愉景新城，英文叫**Tsuen King Circuit Sports Centre**。行政上歸荃灣區。設施有籃球場、排球場、羽毛球場、壁球場、活動室。

館一九九八年七月十一號開張，歸康樂及文化事務署管。壁球場曾經翻新過，為此二〇一〇年十一月一號到十二月三十一號停開過。

## 攷

## 出面網頁
* 官方網頁
荃灣體育館

**荃灣體育館**，香港室內體育館之一，喺荃灣永順街五十三號，柏傲灣同荃灣公園邊，英文叫**Tsuen Wan Sports Centre**。行政上歸荃灣區。設施有活動室、羽毛球場、籃球場、兒童遊戲室、舞蹈室、健身室、觀眾席看台、體育館、運動攀登設施、乒乓球檯、排球場。館開朝七晚十一，除咗定期保養日。

館佔地萬二平方米，二〇一八年初已落成，要到同年十月十一號先開張。歸康樂及文化事務署管。建築物由梁黃顧建築師（香港）事務所負責設計同項目執行。

## 攷

## 出面網頁
* 官方網頁
土瓜灣體育館

**土瓜灣體育館**，香港室內體育館之一，喺土瓜灣下鄉道六十六號，英文叫**To Kwa Wan Sports Centre**。行政上歸九龍城區。設施有籃球場、排球場、投球場、羽毛球場、活動室、壁球場、乒乓球檯、健身室。

館一九八七年十月開張，歸康樂及文化事務署管。

## 攷

## 出面網頁
* 官方網頁
將軍澳體育館

**將軍澳體育館**，香港室內體育館之一，喺將軍澳運隆路九號，喺將軍澳游泳池同將軍澳公共圖書館邊，英文叫**Tseung Kwan O Sports Centre**。行政上歸西貢區。設施有籃球場、排球場、羽毛球場、壁球場、乒乓球檯、活動室、健身室。

館二〇〇一年九月二十九號開張，歸康樂及文化事務署管。

## 設施
有多用途主場，做得羽毛球場八個、或籃球場兩個、或排球場兩個、或手球場一個。此外，有壁球室三間，亦可做活動室、或者乒乓球室。另外亦有健身室一間。多用途活動室兩間，一間五十三平方米，一間一百零六平方米，玩得乒乓球或者舞蹈咁。

## 出面網頁
* 官方網頁
荃灣西約體育館

**荃灣西約體育館**，香港室內體育館之一，喺荃灣之荃灣西約，海安路六十八號，英文叫**Tsuen Wan West Sports Centre**。行政上歸荃灣區。設施有籃球場、排球場、羽毛球場、壁球場、乒乓球檯、活動室、健身室。

## 出面網頁
* 官方網頁